
הצעת חוק יועצי המס, התשס"ג-2003


היו"ר מיכאל איתן:

	אני פותח את הישיבה. חברים יקרים. אנחנו ממשיכים לקרוא. מה עם ההצעה הממשלתית?

משה בוטון:

	היא לא עברה. נתתי לך. נוכל להשוות. זה הונח אתמול.

היו"ר מיכאל איתן:

	יש איזה הבדל עד עכשיו?

משה בוטון:

	עד עכשיו היו הבדלים.

	ההבדלים הם מי יהיה השר הממונה.

היו"ר מיכאל איתן:

	בסדר. אלה השאלות שנשארו פתוחות.

משה בוטון:

	פרט לזה,  אפשר לרוץ עם זה לפי דעתי. 

היו"ר מיכאל איתן:

	"חברה לא תעסוק בייצוג נישומים בפני רשות מס אלא אם כן היא חברת יועצי
	מס מייצגים או שהיא רשאית לייצג נישומים כאמור לפי חוק אחר.

(4) בחוק זה, "חברת יועצי מס מייצגים" – חברה שהתקיימו בה כל אלה:"
זה עדיין כפוף לשם שנקבע?
משה בוטון:

	כן. הכל כפוף. 


היו"ר מיכאל איתן:

	תרשום לך את זה רק.
 

משה בוטון:

	רשום אצלי הכל. הרי אפשר להשתמש במונחים שונים. תהיה הגדרה וזהו.

היו"ר מיכאל איתן:

(1) החברה רשומה ביראל לפי חוק החברות, התשנ"ט – 1999, ואין לה 
כל הגבלה על ערבות חבריה".

(2) מטרות החברה על פי תקנונה, הן האגדם של יועצי מס מייצגים, פעולות 
לוואי לייצוג בפני רשויות המס ופעולות לוואי הדרושות לאלה;"

	"האגדם" – מאיפה המילה הזאת? לא אומרים התאגדותם? שוב פעם אני לומד עברית מחדש. עד שאני כבר לומד מונח מסוים מחליפים אותו. למה לא אומרים התאגדותם. מה רע במילה התאגדותם? כל אחד מבין מה זה? 

קריאה:

	אנחנו נבדוק, אבל זה עבר אצל הנסחית. 

היו"ר מיכאל איתן:

	עכשיו אני מבין למה צריך נסחיות חוק. כותבים האגדם ואז הולכים לנסחית שתגיד מה זה. 
קריאה:

	אנחנו יודעים.

היו"ר מיכאל איתן:

	ברור, אם היא לא היתה כותבת לא היו יודעים שיש נסחית. עכשיו אנחנו יודעים שיש נסחית וצריך לבוא לשאול אותה.  טוב. אם את שואלת אותה, תשאלי אותה גם שאני רוצה לדעת מה ההבדל בין האגדם על פי גרסתה, להתאגדותם. 

קריאה:

	זה הרבה יותר מסובך מזה. כי בממשלתית יש גם "י" ופה אין.

היו"ר מיכאל איתן:

  
(3) "	כל חברי החברה ומנהליה הם יועצי מס מייצגים.

10   (א)   יחיד יהיה כשיר לקבל רשיון של יועץ מס מייצג ולהיות רשום בפנקס אם
  נתקיימו בו כל אלה:

(1) הוא בגיר תושב ישראל;
(2) הוא בעל תעודת בגרות או תעודה אחרת שאושרה על ידי משרד החינוך
כמקבילה לתעודת בגרות;
(3) הוא עמד בבחינות מעבר שערכה המועצה על פי תנאי זכרות שקבעה
המועצה בכללים;

יעל ייטב:

	לפני יחיד. נוגה, אתם רוצים פה כל מיני דברים על חברת מייצגי מס. שאני חושבת שלא קיימים פה.

קריאה:

	זה נמצא בהמשך.

יעל ייטב:

	זה בסדר. אבל אולי נשלב את זה פה. 

היו"ר מיכאל איתן:

	נו, אז תחליטו. 

יעל ייטב:  

	"לא יעסוק מייצג מס במקצוע ביותר מחברה אחת של מייצגים בענייני מס". והערות שאתם ביקשתם. 

משה בוטון:

	זה מופיע. פשוט סדר הסעיפים שונה אצלכם.

יעל ייטב:

	בסדר. אם זה תואם אז בסדר. 

היו"ר מיכאל איתן:

(4) התמחה בישראל אצל מאמן כמשמעותו בסעיף 11, בייצוג נישומים בפני
רשויות מס במשך עשרים וארבעה חדשים, ובהתאם לתנאים שקבע השר.

משה בוטון:

	פה אני רוצה לשאול שאלה את משרד המשפטים וגם את מס הכנסה. בדרך כלל רשיונות, בחוקים בדרך כלל כתוב שהוא בגיר תושב ישראל או אזרח ישראל. ופה הושמטה המילה אזרח. אני רוצה לדעת אם יש לזה משמעות. זה מכוון.

היו"ר מיכאל איתן:

	בטח שיש לזה משמעות. 

משה בוטון:

	לא, אם זה במכוון. 

היו"ר מיכאל איתן:

	במכוון, יש לזה משמעות. כי אומרים שאמר שהוא תושב ישראל גם אם הוא לא אזרח הוא גר פה, רוצה להתפרנס, אנחנו נותנים לו את הזכות לייצוג. זו ההתחלה. זה לגבי אדם שהוא לא אזרח אבל הוא תושב. עכשיו, לגבי אדם שהוא אזרח והוא לא תושב, אז אומרים: אם הוא לא תושב כאן אנחנו לא רוצים שיעסוק במקצוע הזה שמחייב איזו שהיא נגישות, הוא כל הזמן בחוץ לארץ. 

משה בוטון:

	בכל המקצועות האחרים אזרח. גם עורכי דין, 

היו"ר מיכאל איתן:

	בעורכי דין אולי רוצים שיהיה גם תושב וגם אזרח.

משה בוטון:

	לא. לא.

	יש לי פה מספר חוקי אחרים, אני מוכן לשבת אתכם אחר כך, כתוב תושב או אזרח.

היו"ר מיכאל איתן:

	טוב, אם זה מקובל במקומות אחרים תעשו את זה גם כאן. בסדר? 

קריאה:

	עורכי דין זה תושב ואזרח. אבל אנחנו נבדוק את זה.

משה בוטון:

	לא .לא. לא.

היו"ר מיכאל איתן:

	לא הגיוני. תשמעו, 

משה בוטון:

	לא, לא, תושב הוא לא אזרח.

היו"ר מיכאל איתן:

	תושב הוא לא בהכרח אזרח.

משה בוטון:

	ואזרח הוא לא בהכרח תושב.


היו"ר מיכאל איתן:

	נכון.

יעל ייטב:

	אנחנו נבדוק את זה.

היו"ר מיכאל איתן:

	אני מציע שנעשה תושב או אזרח. לא אזרח הארץ, הוא תושב. יש גם מעמד של תושב וניתן לו לעבוד. אם הוא אזרח הוא יכול לעסוק כאן במקצוע. 

קריאה:

	אדם שהוא אזרח והוא תושב ארצות הברית כבר שנים, יש לו אזרחות, הוא עשרים שנים תושב ארצות הברית.

היו"ר מיכאל איתן:

	זהו. אני לא סתם אומר לכם את זה. זה מכוון לרבדים אחרים לגמרי. מבחינה טכנולוגית העולם היום הופך להיות יותר ויותר קטן. הממסדים האלה הופכים לפחות בעלי משמעות של התושבות, שזה עניין של נגישות וקירבה טריטוריאלית. המושג של האזרחות יש לו אלמנט של איזו שהוא נאמנות. ואני מסתכל יותר רחוק. אני אומר במיוחד העם היהודי, ומצב של ישראל, שיש הרבה ישראלים שנמצאים בחוץ. אנחנו לדעתי בקונצפט, במדיניות, צריכים לשמור על הזיקה שלהם, ולאפשר להם להמשיך ולהיות מעורבים גם אם הם לא תושבים אבל הם אזרחי המדינה. תחשבו על זה בהיבטים היותר רחבים, זה דבר חיובי.

יעל ייטב:

	אבל אני אגיד מה הבעיה שאותי מטרידה. אני צריכה לבדוק את זה אבל משפטית. עקרונית, ישראל חתומה על אמנות מס שבהן אסור לעשות אפליה על בסיס אזרחות אלא רק על בסיס תושבות. אמנם אנחנו לא נמצאים פה בפקודת מס הכנסה או בחוק מס, אבל מדובר על ייצוג בפני דיני המס, ואני רוצה לבדוק שזה עולה בקנה אחד עם האמנות שישראל חתומה עליהן.

היו"ר מיכאל איתן:

	בסדר. תבדקו. אני מאוד מבקש שתבדקו את זה ואני הייתי רוצה שיהיה כתוב "אזרח או תושב" . אם אתם רוצים תושב שיהיה אזרח או תושב. ואני אשמח מאוד שהנוסח הזה ייכנס לכל העיסוקים האפשריים. 

סיגל אברהם:

	בחוק רואי החשבון רשום רק... 

היו"ר מיכאל איתן:

	אבל מה לגבי אזרחות או תושבות?


סיגל אברהם:

	לא רשום. רשום המועצה תיתן רשיון לרואה חשבון שהתמנה שהוא בגיר, עמד בזה, התמחה בראיית חשבון- - -

משה בוטון:

	אבל בחוק עורכי הדין יש התייחסות לתושב. 

סיגל אברהם:

	אדם כשיר להיות עורך דין אם התקיימו בו אלה: הוא בעל השכלה משפטית, עבר תקופת התמחות, עמד בבחינות הלשכה.

היו"ר מיכאל איתן:

	אולי הוא לא יכול לקבל רשיון בעריכת דין. אולי יש שם איזה משהו, איך זה כתוב? אולי זה במקום אחר, הוא אומר שהוא קרא. איפה ראית את זה בוטון?

משה בוטון:

	אני אבדוק את זה. אני לא הבאתי את זה פה. אני אבדוק את זה. בטיוטה הראשונה שעברה לפרסום בקריאה ראשונה - - -

קריאה:

	אם הוא אזרח ארצות הברית - - 

היו"ר מיכאל איתן:

	מה רע בזה? הוא קיבל אישור. הוא עבר בחינות.

קריאה:

	זה מה שהיא אומרת. אין בעיה. אולי נוריד גם את התושב.

יעל ייטב:

	הוא עומד בתנאים של הלימודים והבחינות....

משה בוטון:

	אני מוכן להביא חוקים שכתוב תושב או אזרח. 

היו"ר מיכאל איתן:

	אני מבליט לגבי אוכלוסייה אחרת. נגיד שהוא יועץ מס וקיבל אישור לייצג בארץ. והוא עובד. עכשיו הוא גר בארצות הברית מאה שמונים ואחד יום. איבד את התושבות של כאן. למה אנחנו צריכים לשאול אחר כך הוא רוצה לייצג. אנחנו מעונינים לשמור על הקשרים עם האנשים האלה.

נוגה רובינשטיין:

	אנחנו חוזרים אליך עם עמדה אחרת. אנחנו משמיטים אלא אם כן אנחנו חוזרים עם עמדה אחרת.

משה בוטון:

	אנחנו נבדוק את זה. אני לא רוצה סתם להשמיט. אנחנו נבדוק את זה. אני בדקתי את זה עם הממונה על ניסוח חוק אצלנו נגה ענתבי, ובדקנו מספר רב של חוקים שכתוב מי זכאי לרשיון, שלושה אמרו אזרח ישראל.

סיגל אברהם:

	אבל השאלה באמת אם יש לזה רציונל להגבלה.

משה בוטון:

	אז זה מה ששאלתי. אם פה, בחוק הזה יש רציונל להגבלה. אני לא בקיא בעניין.

קריאה:

	בעצם כמו שראש הוועדה אומר, לדעתי, זה עלול לפגוע לפעמים.

משה בוטון:

	אז כותבים תושב או אזרח. אז זה מכסה את שניהם.

	אדם שהוא זר, לא מעונינים לתת רשיונות מקצוע לאנשים.


היו"ר מיכאל איתן:

	אם יש לנו מגבלה בינלאומית בקשר לאיזה שהיא התחייבות, אז אנחנו נקבל אותה. אבל אם אין מגבלה אז אני בעד שיהיה אזרח או תושב. 

טליה דולן-גדיש:

	אני לא יודעת אם יש כפל מס על רשויות המס בישראל להפלות אזרח של מדינה אחרת לעומת אזרח ישראל.

היו"ר מיכאל איתן:

	גבירתי, עם כל הכבוד, אני רוצה לשמור גם על זכויות מסוימות למושג אזרח ותושב. ואני חושב שאם אני יכול, יש שוק של יועצי מס, אני לא צריך לתת את זה לכל אחד. אני רוצה שלאנשים יהיה למריץ לשמור על האזרחות הישראלית. ברגע שאני מוציא ממושג האזרחות את התכנים שלו, אז אני אאבד אותם.  אם אני אומר לאדם תשמע, ברגע שאתה נוסע לחוץ לארץ איבדת את התושבות, אבל אתה אזרח. אז הוא אומר; מה זה שווה לי? אני אומר לו: תשמע, אם אתה למשל עובד בתור עורך דין או יועץ מס או רואה חשבון, אתה תוכל לעבוד בישראל. אבל אם אתה מאבד גם את האזרחות אתה לא תוכל לייצג. הוא יגיד אתם יודעים מה, למה לי לאבד את האזרחות, יש לי מזה משהו.



	עובדה שהממשלה גם נתנה דעתה על זה. 

יעל ייטב:

	אנחנו נבדוק את זה.

משה בוטון:

	תראי אם אין מניעה באמנות הבינלאומיות.

היו"ר מיכאל איתן:

	אולי יום אחד נגיע למצב שהדרישות לאזרחות ישראליות תהיינה כל כך גדולות ועצומות שנוכל להרשות לעצמנו את הלוקסוס לסנן עוד ועוד, של יהודים שכולם רוצים את האזרחות הישראלית, ונלחמים בתוקף שלא ייקחו להם אותה, כמו שאנשים נאבקים על האזרחות האמריקאית. כשנגיע לימים האלה נחשוב אחרת. אבל בינתיים אני חושב שאנחנו צריכים לחשוב במושגים של שמירת האזרחות וקשר גם עם אנשים שהם אזרחים אבל הם לא תושבים. 

משה בוטון:

	כשהכנתם את החוק לקריאה ראשונה יש פה הערה לדון לגבי אזרח ישראל. לכן העליתי את הנושא.

היו"ר מיכאל איתן:

	 "     (ב)    השר רשאי באישור ועדת החוקה חוק ומשפט של הכנסת לקבוע הוראות בדבר
        רישום בפנקס ומתן רשיון של יועץ מס מייצג על ידי המועצה. לאדם שלא מתקיים בו
        תנאי מהתנאים האמורים בסעיף קטן (א)(2) או (3),  אם הוכיח למועצה את הכשרתו
        וניסיונו בדרך אחרת"

משה בוטון:

	הממשלתי הולך בכיוון אחר לגמרי. הוא רוצה לתת פטור אוטומטי לבעלי תפקידים מסוימים במס הכנסה שיוכלו להיות יועצי מס בלי לעבור את כל התהליך. מה שחבר הכנסת גפני מציע, זאת אומרת, שאפשר יהיה לקבוע בתקנות באישור ועדת חוקה את האנשים האלה, בעלי התפקידים האלה, אם הם יהיו מוסמכים להיות יועצי מס בלי שום מבחנים.  

	בהצעת החוק הממשלתית כתוב ".... השר רשאי לקבוע הוראות בדבר רישום בדיקה של עובד רשות המסים שלא התקיימו התנאים בסעיף קטן (א)(2)" זאת אומרת שהוא לא בעל תעודת בגרות, או תעודה אחרת. " אם התקיימו בו כל אלה: הוא עבר הכשרה שתוכניתה והיקפה הם בהיקף שלא פוחת ... והוא עובד ברשות המסים עשר שנים...." זה הממשלתית. בכחול.

היו"ר מיכאל איתן:

	לא, אני לא מסכים לזה. 


משה בוטון:

	זה בממשלתית. חבר הכנסת גפני גם לא מסכים. הוא רוצה שאם רוצים לפטור אנשים, למשל אם יש מפקח שעובד עשרים שנה במס הכנסה והשר המשפטים הציע -  -

היו"ר מיכאל איתן:

	אנחנו לא מסכימים.

קריאה:

	אבל הוא לא עובד כיועץ מס ממילא. אז למה.

יעל ייטב:

	זה דבר שמבחינתנו מאוד מאוד חשוב. 

קריאה:

	אבל הוא ממילא לא יועץ מס. אז למה צריך....

משה בוטון:

	אדוני היושב ראש, חבר הכנסת גפני מציע לא לסגור לגמרי להם את זה שיעברו כמו כל אדם רגיל. יש בזה הצדקה מסוימת. לאפשר לאנשים שעבדו שנים רבות בתפקידים במס הכנסה ובתקנות לקבוע את התנאים באיזה מקרים הם יהיו פטורים מתנאים מסוימים, ובאישור ועדת חוקה.


היו"ר מיכאל איתן:

	בסדר.

יעל ייטב:

	אני רוצה רגע להגיד מה העמדה שלנו, למה מבחינתנו זה מאוד מאוד עקרוני. בעצם אנחנו מדברים על שתי מגבלות. קודם כל, אנחנו דורשים שתהיה הכשרה. זה לא כל עובד סתם. 

משה בוטון:

	אם אתם עומדים על קביעתכם אז אני לא אסכים להצעת הפשרה הזאת.  זה אתה הצעת.

היו"ר מיכאל איתן:

	לא משנה, זה פשרה. 

יעל ייטב:

	אני רוצה להסביר למה אנחנו - - -


משה גפני:

	למה זה עקרוני. למה זה חשוב אני מבין אבל למה זה גם עקרוני.

יעל ייטב:

	אנחנו מדברים קודם כל, התנאים שאנחנו הצענו, זה מישהו עבר הכשרה שתוכניתה והיקפה בהיקף שלא פוחת מהכשרה של מייצגי מס. שאצלנו זה בדרך כלל קורס מפקחים. קורס מאוד מאוד רציני, קורס שנמשך חודשים רבים.

היו"ר מיכאל איתן:

	אתם מקבלים אנשים ללא בגרות לקורס הזה?

יעל ייטב:

	לא.לא. מה פתאום. אלה רואי חשבון. רובם הם רואי חשבון. 

משה בוטון:

	אבל בחוק כתוב שלא התקיים בו האמור ב-(א)(2). כלומר, שהוא לא בעל תעודת בגרות.

קריאה:

	אז אפשר להוריד את התנאי של ההתמחות.

יעל ייטב:

	בנוסף להכשרה הזאת שהיא הכשרה מאוד מאוד רצינית, הוא צריך לעבוד עשר שנים לפחות. זה מישהו מומחה בכל הדברים האלה. ברגע שהוא פורש, נגיד, אחרי למעלה מעשר שנים פתאום לחייב אותו ללכת ולעשות שוב את ההכשרה זה מאוד מאוד בעייתי. הכשרה, ושוב לעשות בחינות, ושוב לעשות התמחות. 

היו"ר מיכאל איתן:

	בתקנות אנחנו נקבע, כשיבואו התקנות,  שהכשרה כזאת תיחשב לצורך הסעיף הזה כהכשרה. מה את רוצה?  אני אומר שבתקנות יהיה כתוב שאדם שעבר הכשרה של מפקח במס הכנסה ,

משה בוטון:

	ועבד איקס שנים - - 

היו"ר מיכאל איתן:

	יראו אותו כמי שעבר הכשרה כמו בסעיף 10(3).

יעל ייטב:

	ומה עם התמחות?

היו"ר מיכאל איתן:

	בכלל התמחות אני לא חושב שצריך 24 חודש. זה הגזמה פראית. מה אתם מלמדים? איזה 24 וחודש? מה כאן כל הסיפור? מה הוא, רופא? מה זה המקצוע הזה שצריך 24 חודש להתאמן. צריך לנצל אותו 24 חודש. זה הכל. מה פתאום 24 התמחות? 12 עשר חודש די והותר. 

משה בוטון:

	בסעיף אחר כתוב בעורכי דין, מה? אם הוא חדל להיות תושב....

היו"ר מיכאל איתן:

	הם מדברים על חוק לשכת עורכי הדין. טוב. אנחנו דנו על ארבעה דברים עכשיו בו זמנית. 

קריאה:

	בטרומית באמת ההתמחות היתה של שנים עשר חודשים.  זה באמת נראה עשרים וארבע.

משה בוטון:

	היום זה שנתיים.

היו"ר מיכאל איתן:

	בשביל מה צריך שנתיים? 
קריאה:
 
	לעורכי דין זה שנה היום. 

היו"ר מיכאל איתן:

	טוב, עורך דין זה מקצוע פשוט לעומת יועץ מס. מה את משווה בכלל. 

משה בוטון:

	אז נכתוב פה שנה? שנים עשר חודשים. קיבלנו באמת הערה מתלמידים שלומדים.

היו"ר מיכאל איתן:

	שנה זה מספיק. עכשיו, לגבי ההכשרה סיכמנו שההכשרה הזאת שאת ציינת תוכר לצורך. מי קובע שם את ה- - - 

משה בוטון:

	אדם רגיל צריך לעבור בחינות מעבר. הם מציעים שהאנשים האלה, שעבדו הרבה מאוד שנים, יהיו פטורים מבחינות מעבר. יש בזה משהו.

יעל ייטב:

	וגם התמחות. גם התמחות. אנשים שממש מתעסקים בזה. מכירים ממש את המטריה.

משה בוטון:

	אז נדון בזה כשיביאו התקנות. 

היו"ר מיכאל איתן:

	מה את רוצה שיהיה כתוב? 

יעל ייטב:

	מה שכתוב בהצעת החוק הממשלתית, הוא עבר הכשרה שתוכניתה והיקפה הם בהיקף שאינו פוחת מהכשרה של מייצגים - - -

היו"ר מיכאל איתן:

	לא. אני לא מסכים לזה. אני לא רוצה לדון בזה עכשיו. ייצאו תקנות ויקבעו. יכול להיות שצריך להיות לפי דרגה, לפי זה, אני לא יודע מה זה תוכנית שהיקפה והכשרה. אני לא יודע מה זה. אנחנו צריכים לקיים על זה דיון, וזה יהיה בתקנות. זה לא צריך להיות כאן. מספיק שנכתוב כאן את מה שמציע חבר הכנסת גפני. ואנחנו פותחים את הפתח. ובתקנות יהיה כתוב.

משה בוטון:

	10 (ב): השר רשאי באישור ועדת חוקה חוק ומשפט של הכנסת לקבוע הוראות בדבר רישום בפנקס ומתן רשיון של יועץ מס מייצג על ידי המועצה לאדם שלא מתקיים בו תנאי מהתנאים האמורים בסעיף קטן (א)(2) או (3)  - זה ההתמחות וההשכלה וכולי – אם הוכיח למועצה את הכשרתו וניסיונו בדרך אחרת.  	ובתקנות ייקבע - - 

היו"ר מיכאל איתן:

	אנחנו נשב על זה איזה שעה ונקבע בתקנות מי זה האנשים האלה. ואז נראה מה הם עוברים.

משה בוטון:

	לפחות נדע מיהם.

היו"ר מיכאל איתן:

	נראה מה הם עוברים, אולי נקבע את זה לפי דרגה, אולי נקבע את זה לפי ניסיון, לא יודע מה.

טליה דולן-גדיש:

	לפי מה שקראתי פה אני לא ראיתי שזה בוגרי רשות המסים. זאת אומרת, שלא יגידו מחר - - 

היו"ר מיכאל איתן:

	מה אתם ממהרים, מה אכפת לכם, אולי מחר יהיה כתוב בוגרי אני לא יודע מה. 


נוגה רובינשטיין:

	זאת ההצדקה העניינית. ההצדקה העניינית זה רק למי שעובד במס הכנסה.

היו"ר מיכאל איתן:

	לא יודע. אולי פתאום יסתבר שיש איזו רשות שנותנת ייעוץ לאזרחים בנושאי מס ויושבים  שם מומחים גדולים. ביטוח לאומי. לא יודע מה .  

יעל ייטב:

	למה לא לקבוע מסגרת עכשיו?

היו"ר מיכאל איתן:

	אבל אנחנו קובעים מסגרת עכשיו.

יעל ייטב:

	המסגרת היא נורא קשוחה.

נוגה רובינשטיין:

	רק על סעיפים 3, 4. 1 ו-2 ממילא מתקיים. נכון? הוא בגיר, הוא בעל תעודת בגרות. אז קודם כל אפשר לקבוע ב-1 ו-2 . ההפרדה היא רק לגבי סעיפים קטנים (3) ו(4). נכון?

משה בוטון:

	למה ? לא. הם אומרים (2) או (4).

נוגה רובינשטיין:

	תעודת בגרות בהכרח יש לו.

משה בוטון:

	למה בהכרח?

היו"ר מיכאל איתן:

	הרי הם אומרים שהוא לא יכול להיות מפקח מס בלי תעודת בגרות.

יעל ייטב:

	אני חושב. אני חושבת. אני צריכה לבדוק את זה. אני מדברת על היום. אני חושבת שכולם היום צריכים תעודת בגרות.


משה גפני:

	אדוני היושב ראש, אני אומר שהחששות שלהם אינם מוצדקים. כיוון שברור לחלוטין שמי שעובד שנים במס הכנסה ועוסק בזה, ויש לו ההכשרה לכך, סביר להניח שיש לו תעודת בגרות. 

היו"ר מיכאל איתן:

	תסלח לי, אני לא מבין. כתוב פה במפורש. תעודת בגרות או תעודה אחרת. 

משה גפני:

	על כל פנים, זה ברור לחלוטין שבסופו של התהליך הזה, כמו שהיושב ראש אומר, עם התקנות, עם השר, האנשים האלה ייכנסו. אני חושב שיש לזה טעם גדול לפגם. לכן אני גם מתנגד לזה. ולא מפני שאני חס וחלילה נגד עובדי רשויות המס. אלא אני חושב שזה גם לא לכבודם. מכניסים אותם בחקיקה לתוך אפליה ברורה. זאת אפליה ברורה. הרי זה מופיע בהצעת החוק הממשלתית, לגבי מקומות אחרים שאנחנו לא יודעים מהם. יכול להיות שיש מקומות שהם דומים לעובדי מס הכנסה, שהם עוברים את אותה הכשרה, יש להם את אותו ניסיון. יכול להיות. אנחנו לא יודעים. אנחנו מדברים על חוק. לא מדברים על דיון פרטני. הדיון הפרטני יתקיים, ואין לאף אחד מאתנו ספק שהעובדים האלה ייכנסו. למה צריך את זה בחוק? אני חושב שזה לא לכבודם. זה לא לכבוד הממשלה.

היו"ר מיכאל איתן:

	אני מציע שנזדרז, אחרת לא נגמור את החוק הזה. 

קריאה:

	קבענו ישיבה גם בשבוע הבא.


היו"ר מיכאל איתן:

	כן, אבל זה ארבעים ושלושה סעיפים.

יעל ייטב:

	אני מצטערת, זאת עמדת הממשלה. בכל מקרה, אם אתם רוצים לעשות את זה ככה, מאוד חשוב להוסיף גם את פסקה (4), בסדר? לגבי ההתמחות. 

היו"ר מיכאל איתן:

	אז סיכמנו כך: את (2) אנחנו לא מסכימים. 

קריאה:
	נגיד ש-2) לא, אבל צריך להיות (3) או (4). 

משה בוטון:

	בכל מקרה שנה, ואת צודקת בכך. אני מסכים אתך.


היו"ר מיכאל איתן:

	אם אין לו תעודת בגרות, שילך ויעשה תעודת בגרות.
משה בוטון:
	או תעודה אחרת. או.קיי. אז יהיה כתוב כך, אני אקריא מה הנוסח יהיה, כמו שבהצעה  הפרטית "השר רשאי באישור ועדת החוקה חוק ומשפט של הכנסת לקבוע הוראות בדבר רישום בפנקס ומתן רשיון של יועץ מס מייצג על ידי המועצה. לאדם שלא מתקיים בו תנאי מהתנאים האמורים בסעיף קטן (א)(3) או (4), אם הוכיח למועצה את הכשרתו ונסיונו בדרך אחרת". 
	במקום (2) או (3) יהיה (3) או (4). 
קריאה:
	הסעיף הזה נראה לא יפה. 
יעל ייטב:
	זה בתקנות. אם זה ככה, אז גם בתקנות אפשר להגיד שזה נראה לא יפה.
קריאה:
	אבל לא בחקיקה ראשית. 
קריאה:

	דרך אגב, זה קיים היום בחקיקה ראשית. 

היו"ר מיכאל איתן:

	כשיבואו התקנות נוכל לקיים על זה דיון יותר. 
יעל ייטב:
	אנחנו פוגעים בצורה מאוד מאוד רצינית באנשים שעובדים היום ברשות המס. 
קריאה:
איך אפשר לדעת מתי יהיו תקנות. אנחנו לא יודעים מה ייקבע בתקנות.
משה גפני:
	אבל לא יכול שהממשלה, שמבקשת את הסעיף הזה, תאמר שזה ייקח הרבה זמן. כי זה סביר להניח שממשלה שמעונינת - -- הוועדה אף פעם לא השהתה את עבודתה. מה שקרה שהממשלה השהתה את עבודתה.
יעל ייטב:
	אני שו רק אעיר שהנושא הזה הוא מאוד מאוד מהותי מבחינתנו. 


היו"ר מיכאל איתן:
	יש לי שאלה. מרוב שזה מהותי אז יש לי רושם שאתם חוששים שהאנשים האלה לא יעברו את הבחינה. זה מתחיל להדאיג אותי.
יעל ייטב:
לא. אנחנו לא.

היו"ר מיכאל איתן:

	אם הם כאלה מומחים הם יעברו את הבחינות. מה הבעיה?

יעל ייטב:
	בסדר. אבל יש בזה גם משהו מעליב. יכול להיות שהם אפילו היו מאמנים.

היו"ר מיכאל איתן:

	מה כל כך מעליב?

יעל ייטב:
	יכול להיות שהם אפילו היו מאמנים של יועצי מס לפי המבנה הזה. הם עבדו בזה שנים. הם מומחים בתחום. פתאום לחייב אותם.

היו"ר מיכאל איתן:
	אז יהיו תקנות. בסדר. יש טעם בטענות שלך. אז אנחנו נדבר על זה. מי שאימן. מי שיכול לאמן ברור לי שזה מצחיק שנדרוש ממנו לעבור בחינה בעצמו. אז נקבע את זה כאחד מהתנאים שבהם יש פטור. אבל נקיים על זה דיון. אתם תכינו הוראות או תקנות, ואנחנו נקיים על זה דיון בישיבה אחת .
קריאה:
	אפשר להכין את האמת כבר עכשיו, שזה באופן מיידי יהיה.

היו"ר מיכאל איתן:
  
	"המועצה רשאית לסרב למתן רשיון ולרישום בפנקס אם מצאה לאחר התייעצות עם ועדת המשמעת כי קיימות עובדות שלאורן אין המבקש ראוי לשמש כיועץ מס מייצג ובלבד שנתנה לו הזדמנות להשמיע את טענותיו בפניה"

	זה רחב מדי. זה רחב מדי. ולא יפה. מה זה קיימות עובדות שלאורן אין המבקש ראוי לשמש כיועץ מס? איזה שיקול זה? מי יבדוק? למה? מי? מו?

נוגה רובינשטיין:

	לא. אז צריך להכניס...


יעל ייטב:

	תסתכלו בממשלתי.

משה בוטון:

	איזה סעיף בממשלתית?

קריאה:

	בג (1) (2). .... באחד מאלה: הורשע בפסק דין... עבירה....

היו"ר מיכאל איתן:

	יפה. נו?

נוגה רובינשטיין:

בממשלתית. הנה, פה יש לך את זה. 

היו"ר מיכאל איתן:

	כאן זה מצב אחר. כאן זה מצב שהוא עומד לקבל את זה ופתאום אומרים לו....

נוגה רובינשטיין:

	תסתכל על הרישא: המועצה רשאית לסרב לרשום.....

היו"ר מיכאל איתן:

	את זה קראתי. לא. אצלנו כאן זה אחרת. את קוראת את הממשלתית. אז אני מציע להכניס את זה. תקראי את זה. 

נוגה רובינשטיין:

	"המועצה רשאית לסרב לרשום מבקש בפנקס לאחר שניתנה לו הזדמנות להשמיע את טענותיו בפניה, אך אם התקיימו לגביו התנאים המפורטים בסעיפים קטנים (א) או (ב). אם מצאה לאחר התייעצות עם ועדת המשמעת כמשמעותה בסעיף 29 כי קיים לגביו אחד מאלה:

1. הורשע בפסק דין סופי בעבירה שמפאת מהותה, חומרתה ונסיבותיה אין הוא ראוי לדעת המועצה לשמש כמייצג בענייני מס;
2. קיימות עובדות אחרות שמהן עולה כי הוא אינו ראוי לשמש כמייצג בענייני מס".

היו"ר מיכאל איתן:

טוב. זה לפחות נותן איזה שהוא כיוון.

משה גפני:

	אבל פסקה 2 מרחיבה את זה שוב מחדש.

היו"ר מיכאל איתן:

	היא מרחיבה אבל היא נותנת כיוון. זאת אומרת, כשאדם קורא את סעיף (ג) בהצעה שלך אז לא יודעים מה. כאן כבר מבינים שזה הולך לעניינים של חשש מרמאות או מאתיקה או ממשהו. אינו ראוי לשמש כמייצג בענייני מס לא בגלל שהוא לא יפה, אלא בגלל שיש חשדות נגדו, אני יודע. אדם יצא זכאי מחמת הספק. מחמת ספק. הוא יצא זכאי אבל מחמת ספק. ויש כל מיני נסיבות. אז אומרים: תשמעו, הוא גם היה חשוד, היה משפט, זה יצא בסוף מסיבה טכנית זכאי. אנחנו לא רוצים שהוא יהיה יועץ מס.

משה גפני:

	בסדר. אפשר לאמץ את זה.

היו"ר מיכאל איתן:

	אבל זה הכיוון.

משה בוטון:

	אנחנו מאמצים את 10(ג). 

נוגה רובינשטיין:

	נוכל לחזור לאיזה שהוא נוסח יותר מצמצם. 

סיגל אבירם:

	רציתי רק לשאול את נוגה שאלה של הבהרה. אותו אדם שהורשע בפלילים, הוא לעולם לא יוכל להיות יועץ מס?

נוגה רובינשטיין:

	המועצה היא גם תקבע את הזמן שהאיסור חל עליו.

סיגל אבירם:

	לא כמו במקום אחר שהורשע אחרי עשר שנים כאילו הוא שילם את הדין והוא יוכל להמשיך?

נוגה רובינשטיין:

	זה מה שנקרא קלון. במקום הקלון שנקבע ע"י בית המשפט, הקלון יכול להיות רלבנטי, ולא יהיה רלבנטי למקום אחר. ... 

היו"ר מיכאל איתן:

	המועצה רשאית לבטל רשיון של יועץ מס מייצג לאחר שנתנה לו הזדמנות להשמיע את טענותיו בפניה אם התקיים אחד מאלה:
1. הרשיון ניתן לו על יסוד מידע כוזב.
2.  חדל להתקיים בו תנאי מתנאי הרשיון.


יעל ייטב:

	בממשלתית יש הבדל קטן "על יסוד מידע כוזב או שגוי". כלומר, לא צריך ממש כזב אלא מספיק שהוא שגוי. 

היו"ר מיכאל איתן:

	טוב.  אנחנו ב-10 (ד).

משה בוטון:

	המועצה רשאית לבטל רשיון של יועץ מס מייצג לאחר.... התקיים בו אחד מאלה:
1. הרשיון ניתן לו על יסוד מידע כוזב או שגוי.

היו"ר מיכאל איתן:

	אבל אם הוא שגוי אז הוא גם כוזב. לא? 

משה בוטון:

	יכול להיות קביעה לא בכוונה.

נוגה רובינשטיין:

	אם זה כוזב הוא בהכרח שגוי, אבל אם הוא שגוי הוא לא בהכרח כוזב.

היו"ר מיכאל איתן:

	נכון. אבל אמרתי שאם היא כותבת שגוי זה מספיק. למה זה צריך להיות גם כוזב? 

קריאה:

	זה סמכות. זה רשאית.

משה בוטון:

	אז אתם רוצים להוסיף "כוזב" או "שגוי"? כוזב זה יותר. זאת אומרת, לבטל רשיון רק אם מסר משהו שגרי.

קריאה:

	ואם היתה שגיאה? אם היה מידע שגוי?

נוגה רובינשטיין:

	אז כוזב נותן קריאת כיוון שזה רציני.


יעל ייטב:

	נכון. זה מנתב אותך לזה שזה לא משהו טכני.

משה בוטון:

	לא. לא בהכרח. אפשר שתהיה שגיאה כלשהי, של תאריך. כמו שהעמידו את שר המשפטים למשפט בגלל שהתאריך בתצהיר שלו היה לא נכון. כן, העמידו אותו לדין. ורצו לחקור את עורך הדין על התצהיר. 

יעל ייטב:

	אז יש למועצה שיקול דעת. 

משה בוטון:

	אני חושב שזה טוב שיהיה כתוב על יסוד מידע כוזב. 

היו"ר מיכאל איתן:

	אבל היא צודקת. 

נוגה רובינשטיין:

	אם היה מידע שהמטרה שלו לא היתה כזה. אבלמה שיצא מזה שלא התקיימו התנאים למתן הרשיון. 

משה בוטון:

	אבל שגוי מהותי. זאת אומרת, לא נניח שהוא אמר שהוא בן עשרים ושתיים. לא שזה היה שולל ממנו. מידע שאילו היה ידוע לא היו נותנים לו את הרשיון. נכון? זו הכוונה.


היו"ר מיכאל איתן:

	אני חוזר בי מקודם ממה שאמרתי בעניין כוזב ושגוי. צריך את שניהם. גם כוזב וגם שגוי, ואני אסביר למה.

משה בוטון:

	כן. כולם מסכימים אז..

היו"ר מיכאל איתן:

	לא אבל אני רוצה לחדד. אולי אני טועה ואולי זה ירחיב את הדיון. נחשוב על עוד היבט. אנחנו מדברים על מצב שאדם כבר קיבל רשיון. ורוצים לקחת לו את הרשיון. עכשיו, המועצה יכולה להפעיל, היא מפעילה שיקול דעת, ומחליטה אם לעשות את זה, כן או לא. יש מצב אחד שיש בו מידע כוזב, שאדם בכוונה תחילה – על זה אין ויכוח. המועצה תבוא ותגיד בן אדם הוציא במרמה. 

	יש מצב אחר, שהוא מצב של שגוי. גם שם המידע הוא לא נכון, כמו במידע הכוזב. אלא כאן זה נעשה בתום לב. נגיד אפילו טעות של המועצה. היא כתבה במקום את השם מיכאל איתן עם תעודת זהות כזו וכזו, היא כתבה מיכאל איתן עם תעודת זהות אחרת, ובדיוק יש אחד כזה.

	עכשיו, הוא קיבל את התעודה בדואר. והכל. והוא עובד. עכשיו אומרים: רגע, אחד, אנחנו רוצים לקחת חזרה. נתנו לך על סמך מידע שגוי, או עשינו טעות או חשבנו שאתה כך או אחרת. או הציון שלך, שקיבלת אותו היה כתוב 40 וכתבנו שזה 80. לא משנה. כל מיני סיטואציות. עכשיו, עדיין השיקול דעת עדיין נשאר בידי המועצה. שיקול הדעת הזה יכול להיות שונה, והוא יהיה שונה, במקרה של מידע כוזב ושונה במקרה של מידע שגוי. ולכן אפשר להשאיר גם כוזב וגם שגוי. אם מפעילים שיקול דעת.

	אם זה שגוי, אבל זה דבר פעוט ערך, אז הם יעזבו את זה. הם לא חייבים. זאת אומרת, יש להם שיקול דעת אחר לגבי זה. ואם זה כוזב, אבל זה בכזב גדול, אפילו שזה פעוט ערך הם יפעילו את הסמכות. 

משה בוטון:

	לא. זה בסדר. אנחנו קיבלנו את זה. 

היו"ר מיכאל איתן:

	אם מישהו מוציא במרמה זה אפילו כלפיו שיקול דעת אחר מאשר מה שהיה בטעות. טעות, לפעמים אומרים, טוב, עשינו טעות. לא היינו אולי נותנים לו. אבל עשינו טעות – אז שיישאר אצלו ביד. אבל אם הוא רימה, באותו מצב בדיוק, באותו נתון, אתה תגיד, אני אלך אתו עד הסוף, אני אקח ממנו את הרשיון.

משה בוטון:

	כן. אפשר אדוני היושב ראש לחשוב על כיוון שאם נתן מידע כוזב או שגוי שאם היה ידוע לא היה נרשם .

קריאה:

	זה לא משנה. יש שיקול דעת. 

היו"ר מיכאל איתן:

	זה שיקול דעת שלהם. 

עופר מנירב:

	יש דבר שאני חושב ששכחנו להתייחס אליו. וזה שלפי שכתוב בסעיף 9 עורכי דין ורואי חשבון לא רשאים לייצג במס הכנסה יותר. לא מיעטנו את הסעיפים של חוקים אחרים. לא מיעטנו לא לגבי שותפויות, לא לגבי חברות לא לגבי עיסוק אחר. 

קריאה:

	יש סעיף 48.


משה בוטון:

	שזה לא פוגע בשום דבר. לא פוגע בכלל ביועצי מס בעורכי דין וב.... 

יעל ייטב:

	לגרוע מייחוד מקצוע עריכת הדין על ידי חוק לשכת עורכי הדין ומקצוע ראיית החשבון כמשמעותו בחוק רואי  החשבון.

עופר מנירב:

	אם זה פותר אז בסדר.

נוגה רובינשטיין:

	... זה שיש לו סמכות להופיע בפני מס הכנסה זה דבר אחר.

משה בוטון:

	זה כתוב בפקודת מס הכנסה. יש סעיף מפורש שאומר אלה רשאים לייצג. 

נוגה רובינשטיין:

	שאלת ייחוד המקצוע היא שאלה אחת. זאת אומרת, שזה לא גורע מהמקצוע שלהם. אבל שאלת הסמכות בפני מס הכנסה - - 

משה בוטון:

	לא. לא ביטלנו את זה. בפקודת מס הכנסה, יש הוראה מפורשת שאומרת שרשאים לייצג בפני שלטונות המס - - 

יעל ייטב:

	.... מייצג בענייני מס כהגדרתו בחוק .... זה אצלנו. 

משה בוטון:

	אני כשקראתי את פקודת מס הכנסה, יעל, היה שם סעיף שאלה רשאים לייצג בפני מס הכנסה. עורך דין וזה. אנחנו לא מבטלים את זה.

יעל ייטב:

	אז זהו. אז אצלנו זה ברור שאנחנו מוסיפים את המייצג בענייני מס כהגדרתו בסעיף....

משה בוטון:

	אז נגיע לזה.


היו"ר מיכאל איתן:

(5) מי שהמועצה סירבה לתת לו רשיון או ביטלה את רשיונו או היועץ המשפטי לממשלה רשאים לערער על החלטת המועצה לפי סעיף קטן זה לפני בית משפט מחוזי בתוך ארבעים וחמישה ימים מיום שהומצאה ההחלטה.

זה בית הדין המנהלי?

נוגה רובינשטיין:

	בית משפט לעניינים מנהליים.

היו"ר מיכאל איתן:

	11    (א)    	אלה רשאים להיות מאמנים למתמחים:
			
(1) יועץ מס מייצג העוסק בייצוג נישומים בפני רשויות מס שלוש שנים 
לפחות.

היו"ר מיכאל איתן:

	כמה זה בעריכת דין מאמן?

יעל ייטב:

	אצלנו זה חמש שנים. 

היו"ר מיכאל איתן:

	אפשר גם פה להוסיף חמש. אתם לא רוצים להוסיף פה חמש?

משה בוטון:

	אני לא יודע. יעל. את רוצה שהמאמן יהיה שלוש שנים או חמש שנים?

יעל ייטב:

	חמש.

היו"ר מיכאל איתן:

	חמש שנים. 

יעל ייטב:

	אצלנו זה חמש שנים. אצלנו זה בסעיף 12 (א) (1). אבל גם יש רואי חשבון.  אני אגיד לכם מה ב-12 אצלנו כתוב: אצלנו זה קצת שונה כל הסעיף הזה.  קודם כל, אצלנו פסקה אחת זה רואה חשבון כהגדרתו בחוק רואי החשבון העוסק בראיית חשבון או בייצוג נישומים מבוטחים או חייבים במס לפני רשויות מס – חמש שנים לפחות. פה אין בכלל התייחסות לרואה חשבון.

משה בוטון:

	אפשר להעתיק את הסעיף מאצלכם.

היו"ר מיכאל איתן:

	תראו, חברים. אתם צריכים לשבת ביניכם. זה דברים טכניים, להתאים ולבוא עם נוסח.  

נוגה רובינשטיין:

	אם יש לנו סמכות לעשות את זה.

היו"ר מיכאל איתן:

	אני אקרא, אבל כשעולות נקודות כאלה תשבו ופשוט תתאימו את זה. מה אנחנו רוצים? חמש שנים? שיהיה חמש שנים. 

משה גפני:

	אבל התפלאתי אם אתה נותן להם סמכות. אני מסכים. לי אין בעיה. אני סומך על המקצועיות שלכם. הויכוח שלי הוא בעיקר....

היו"ר מיכאל איתן:

	אני לא נוגע בהצעת החוק הממשלתית. נקודה.

משה גפני:

	הוא, אצלו זה לא קיים. ואני מצטרף אליו. מה שכתוב קיים. אבל זה אותיות פורחות באוויר, או הנייר עצמו.

היו"ר מיכאל איתן:

	אני אגיד לך. לכן אני אומר. יש כאן דברים שמקובלים עלי. אבל זה הכחול, הצעת החוק הממשלתית בשבילי זה האנשים שיושבים פה, והם יגידו לי. אני לא צריך לקרוא את זה מהכחול. יגידו לך ואתה ....

משה בוטון:

	נכון מאוד. הוא צודק.

היו"ר מיכאל איתן:

	מה שצריך לתקן כאן זה הנוסח שאנחנו עובדים אתו.

משה גפני:

	אני מסכים.


משה בוטון:

	לא. על הכל.

משה גפני:

	אני מסכים. אני סומך עליכם.

היו"ר מיכאל איתן:

	לא על הכל. אנחנו נקרא. לא על הכל. אני קורא. אני אומר עכשיו. אני אתן דוגמה. הגענו כאן לסעיף, אלה רשאים להיות מאמנים למתמחים. יש גרסה שעליה אנחנו עובדים. שלוש שנים. עכשיו אני מבקש שזה יהיה חמש שנים. ואם יש בהצעה הממשלתית שאתם אומרים לנו איזה שהן נקודות, אנחנו שומעים את זה עכשיו, ואנחנו אומרים לכם תסדרו או לא תסדרו. אני רק לא רוצה לשבת עכשיו בעבודה הטכנית הזאת.

11. 		(א)
(2) מפקח באגף מס הכנסה העוסק בפיקוח על יועצי מס מייצגים חמש שנים לפחות ועומד בתנאים שייקבעו בתקנות.
מה כתוב אצלכם?

יעל ייטב:

	אצלנו כתוב הכשיר להיות מייצג בענייני מס.

היו"ר מיכאל איתן:

	למה זה רע מה שכתוב פה?

יעל ייטב:

	אני אגיד למה. כי הוא לא עושה... אלף זה לא נקרא כבר אגף מס הכנסה, אבל לא משנה. אנשים אצלנו לא עוסקים בפיקוח על מייצגים. כלומר, אין אצלנו יועצי מס מייצגים. הם לא עוסקים בזה. הם עוסקים במטריה, במס...

היו"ר מיכאל איתן:

	טוב. תתקנו את זה בהתאם.

קריאה:

	תהיה מגבלה של שנים.

היו"ר מיכאל איתן:

	יהיה חמש שנים. 


יעל ייטב:

	כי אצלנו כשיר לענייני מס חוזר לסעיף אחר, כאשר אם הוא מייצג זה עשר שנים. זה פשוט קשור לנושא ההוא של הפטור.

היו"ר מיכאל איתן:

	מה זה, מפקח...

יעל ייטב:

	אבל מי כשיר להיות מייצג מס? זה מי שעבר הכשרה ממשלתית ושהוא עובד בתפקיד עשר שנים לפחות. אז מאחר ששם עשר שנים אז - - -


עופר מנירב:

	אם הוא מפקח מס הוא גם יועץ מס, אין לו הגבלה בכלל ואז את עוקפת את החמש שנים.

היו"ר מיכאל איתן:

	למה?

עופר מנירב:

	משום שהוא כשיר להיות, בגלל שהוא יועץ מס והוא מפקח, אז אין לו הגבלה של חמש שנים ניסיון. ..צריך.... בכל מקרה את ההגבלה של לפחות חמש שנים.

יעל ייטב:

	טוב. אני מציעה שנבדוק את זה. אז מראש קבענו להוריד את המגבלה הזאת.

היו"ר מיכאל איתן:

	בסדר.  
(3)  מספר המתמחים שמאמן אחד יכול לאמן ייקבע בתקנות.
 			
פרק ד – פעילות חברה או שותפות של יועצי מס מייצגים

12.  לא יעסוק יועץ מס ייצג במקצועו כיועץ מס מייצג ביותר מחברת יועצי מס מייצגים אחת.

משה בוטון:

	לעניין הקצר הזה. מספר המתמחים שמאמן אחד יכול לאמן ייקבע בתקנות – אפשר לקבוע פה אם זה שניים או שלוש. מה הוא ייקבע, שניים? שלוש? הכוונה היא כמה שנים צריך להיות לו וותק כדי לאמן, למשל, שני מתמחים. כמו בלשכת עורכי הדין שהיה פעם. מי שיותר ותיק.


היו"ר מיכאל איתן:

	אבל אפשר לקבוע בתקנות.

משה בוטון:

	אבל ההסמכה היא מצומצמת. את מספר המתמחים שמאמן אחד יכול לאמן ייקבע בתקנות. הנוסח פה...

אבל ההסמכה היא מצומצמת. את מספר המתמחים שמאמן אחד יכול לאמן ייקבע בתקנות. הנוסח פה...

נוגה רובינשטיין:

	והתנאים לכך. ואז אתה יכול גם להכניס..

היו"ר מיכאל איתן:

	לא, זה לא אומר והתנאים – המספר והתנאים לכך. תכתוב מספרי המתמחים. שזה יכול להיות או אחד, או שניים או שלוש במספרים.

נוגה רובינשטיין:

	אחד התנאים זה שאם אתה עשר שנים אתה יכול שניים.

היו"ר מיכאל איתן:

	אם אתה במספר הם אומרים אתה לא יכול, אבל בתקנות אתה יכול לקבוע אחד ככה ושניים ככה. אבל מספר זה גם מספרי. 

משה בוטון:

	.... שמספר המתמחים – הכללים ייקבעו בתקנות.

היו"ר מיכאל איתן:

	הטענה שלך היתה שאם כתוב מספר המתמחים אז השר יכול לקבוע רק שניים, שלוש או ארבע. ואתה רוצה שלשר תהיה גמישות. שהוא יוכל לקבוע מאמן שהוא חמש שנים אחד, מאמן שהוא עשר שנים שניים וכיוצא בזה.

משה בוטון:

	נכון. משהו דומה.

היו"ר מיכאל איתן:

	לכן אם היה כתוב מספרי המתמחים זה היה עונה למה שאתה צריך. השר מקבל הנחיה ואפשרות בתקנות לקבוע מספרים שונים. לא מספר אחד.


משה בוטון:

	השר רשאי לקבוע תקנות, הוראות בדבר ....

היו"ר מיכאל איתן:

	שיקבעו את מספר המתמחים שיכולים מאמנים או סוגי מאמנים לאמן. 

משה בוטון:

	בסדר. הכוונה ברורה.

היו"ר מיכאל איתן:

	אתה רוצה, אתה יכול מספרים שונים. שיכולים...

משה בוטון:

	לא. מספר אפשר. רציתי רק ההנחיה שנוכל לקבוע את הכללים. זה הכל. זה דבר פעוט.

משה בוטון:

חברת יועצי מס מייצגים לא תשתף בהכנסותיה על אף האמור בתקנונה או- - -


היו"ר מיכאל איתן:

	קראתי את זה כבר: "לא יעסוק יועץ מס מייצג במקצועו כיועץ מס מייצג ביותר מחברת יועצי מס מייצגים אחת"

עופר מנירב:

	המילה מקצוע פה לא נכונה. כי אנחנו לא מגדירים מקצוע, אנחנו מגדירים עיסוק. זה בכל מקרה. או "בעיסוקו" או להוריד את המילה: לא יעסוק כיועץ מס מייצג ..."

משה בוטון:

	נכון. הערה נכונה לפי דעתי.

היו"ר מיכאל איתן:

	טוב. לתקן. 

קריאה:

	למה זה לא נקרא מקצוע? 

עופר מנירב:

	משום שזה עיסוק. אתה לא מגדיר מקצוע.

נוגה רובינשטיין:

	אתה מגדיר חלק מסוים מתוך מקצוע או מתוך פעולה כללית.

היו"ר מיכאל איתן:

	די, די. עכשיו לא ניכנס לזה.
	
13. (א)  חברת יועצי מס מייצגים לא תשתף בהכנסותיה, על אף האמור בתקנונה או 
במסמך אחר, את מי שאינו יועץ מס מייצג, אולם רשאית היא לשתף בהכנסותיה בן זוג,	
צאצאים או הורים של חבר בהווה או בעבר שנפטר בעודו יועץ מס מייצג וכן יועץ מס
מייצג שהחברה רכשה את עסקו."

משה בוטון:

	זה זהה לממשלתית.

היו"ר מיכאל איתן:

	טוב.

(2) נפטר חבר בחברת יועצי מס מייצגים או נשלל ממנו רשיונו ולא הועבר חלקו
         	בחברה, ירכשוהו חברי החברה תוך תקופה, בדרך ובתנאים שייקבעו בתקנות"

משה בוטון:

	זה גם זהה בממשלתי.

היו"ר מיכאל איתן:

14. חבר בחברת יועצי מס מייצגים שהושעה או שרשיונו נשלל לצמיתות – 

(1) לא יפעיל כל זכות או סמכות שיש לו כחבר בחברה, כמנהל או הפקיד בחברה
בתקופת ההשעיה או לאחר שלילת רשיונו לצמיתות, והחברה לא תפעל על פי הוראה
מטעמו;

משה בוטון:

	למה אדוני מתייחס?

עופר מנירב:

	ב-13(ב) יש פגיעה בזכות הקניין.

נוגה רובינשטיין:

	אולי בחופש ההתאגדות, או משהו כזה.

עופר מנירב:

	אנחנו עוסקים באמת ברכוש של בן אדם. יקבעו בתקנות איך ירכשו ממנו. יש לו זכות כלשהי, יש לו נכס כלשהו. הוא לא רשאי למכור אותו? קבעתם ליורשים שלו. רוצים למכור – אומרים לא. אנחנו נקבע להם כמה זה שווה ואיך למכור את זה?

היו"ר מיכאל איתן:

	לא, זה ייקבע בתקנות. זה ייקבע בתקנות.

נוגה רובינשטיין:

	ואם למשל תקנות ההתאגדות קובע שאם מישהו נפטר זה מתחלק שווה בשווה - - 

משה בוטון:

	אז נקבע את זה בתקנות. 

טליה דולן-גדיש:

	אבל למה אפשר לשתף רק יורשים לפי חוק הירושה? אדם בלי ילדים, בלי בן זוג, בלי בת זוג, כותב או אפילו לא כותב, נדמה לי שלפי חוק הירושה זה הולך לאחיין שלו. האחיין לעולם לא יוכל לקבל את זה. למה לא יורשיו של אדם? למה רק הורים, בן זוג או צאצאים? אתה קורא כאן 13(א) – 

משה בוטון:

	אבל זה הממשלה הציעה. והצעת החוק הפרטית.

טליה דולן-גדיש:

	אבל זה לא בסדר. 

היו"ר מיכאל איתן:

	אני חושב שהיא צודקת. זאת אומרת יורש על פי דין. 

טליה דולן-גדיש:

	בדיוק. יורש על פי דין. ואז זה הכל.... וגם אם זה מגיע לפרנטלות רחוקות, וגם אם הוא בצוואה לא רוצה לתת לילדיו או לאשתו אלא לאחיין שלו. 

היו"ר מיכאל איתן:

	היא צודקת מאה אחוז. 

יעל ייטב:

	לא שאני מתנגדת. אני רק אנסה לעמוד על מה שכתוב פה, על המטרה של זה. אני חושבת שהכוונה של זה, זה היה בטח גם בסעיפים האחרים שמסדירים מקצוע, זה משהו כמו מקבילה לקצבה. זה לא להוריש את החלק שלו, את הזכות שלו בחברה. או את המניה. זה לשתף בהכנסות של החברה. זה כמו שותפות כזאת. זה לשתף בהכנסות.נגיד הוא נפטר. אז זה לשתף בהכנסה. תגיד, או.קיי., מי שיהיה שותף בהכנסות זה או הבת או....

היו"ר מיכאל איתן:

	גבירתי, גבירתי, זה לא קצבה. עם כל הכבוד. זה לא קצבה. יש כאן רכוש של בן אדם. הוא חבר בשותפות של יועצי מס. יש לה מוניטין. יש לה רכוש. יש לה עסק. עכשיו, הבן אדם הזה נפטר. אז זה בא להסדיר מה קורה.

	עכשיו, אותו אדם אומר: כשאני אמות אני מבקש שאת כל טובות ההנאה שיש לי מזה לתת לקרן למען עידוד הילודה. או למען זה או למען זה, או לאדם, או לפה. למה אסור לו לעשות את זה?

	בתקנות יכול להיות שיהיה כתוב: נפטר חבר בחברת יועצי מס מייצגים – זה הכל זמני – או נשלל ממנו רשיונו, אז ירכשו חברי החברה תוך תקופה , בתנאים ובדרך שתיקבע בתקנות. אז זאת אומרת, אנחנו נמצאים במצב זמני, שחברי החברה אם ירצו להפסיק אותם יוכלו כנראה בתוך פרק זמן קצר מאוד. ועד אותו פרק זמן יעשו לפי מה שאדם ביקש שייעשה ברכושו. 

	ניקח רגע אדם שנשלל רשיונו. את לא מתנגדת שהוא יקבל את כל מה שמגיע לו?

עופר מנירב:

	סעיף 14 מתנגד מאוד. סעיף 14 מתנגד מאוד. אומרים, מי שנשלל רשיונו לקחו לו את זה, ויש לו עוד עונש נוסף, לקחו לו את מה שהיה לו ואין לו, בלי לקבל שקל אחד. זה מה שכתוב ב-14. 

יעל ייטב:

	זה שרשיונו נשלל. חכה, רגע.

משה בוטון:

	נגיע לזה.  בוא נעשה קודם סדר בסעיף 13. 

קריאה:

	זה משהו אחר. זה הפירוש של שללו לו את הרשיון?

היו"ר מיכאל איתן:

	אני מדבר על העיקרון. אדם נפטר. יש לו רכוש. אז מגיע למישהו - - 

קריאה:

	אבל זה לא המקרה שמישהו נשלל רשיונו. זה משהו אחר. פה אדם פעל כחוק וכדין. 

היו"ר מיכאל איתן:

	לא, אבל כאן כתוב: "נפטר חבר בחברת יועצי מס מייצגים או נשלל ממנו רשיונו".

	"ולא הועבר חלקו בחברה, ירכשו חברי החברה". אז מה שאני אמרתי רק, שכל העניין הזה הוא זמני.

עופר מנירב:

	ב-14 זה נשלל לצמיתות. 

יעל ייטב:

	אני לא בטוחה שזה - - -

עופר מנירב:

	ב-14 יש או השעיה שלו לצמיתות או שנשלל לצמיתות. 

סיגל אבירם:

	... אדם שנשלל רשיונו, בחוק רואי החשבון רשום חברת רואי חשבון שתוקף רשיונה הופסק לא יהיה זכאי לקבל בתקופת ההפסקה כל תשלום מהחברה .... בעד שירות שניתן לפני ההפסקה ולא כל חלק מנכסי החברה." אני מקריאה לך מהחוק.

עופר מנירב:

	החוק ההוא ישן. אנחנו משנים את החוק ההוא, או אנחנו עושים פה מה שצריך להיות נכון.

סיגל אבירם:

	אנחנו קובעים בכל זאת איזה שהוא סטנדרט.

היו"ר מיכאל איתן:

	אבל גבירתי, את צריכה להגן על החברים שלך. 

עופר מנירב:

	מישהו עשה משהו לא בסדר. קיבל עונש מבית המשפט. את נותנת לו פה עוד עונש נוסף, שיש לו רכוש שווה אולי המון כסף, החרמת לו את הרכוש?  רק בסמים מחרימים רכוש. למה אתם חותרים פה?

היו"ר מיכאל איתן:

	אני חושב גם שהוא צודק. 

יעל ייטב:

	אני חוזרת רגע לסעיף אצלכם, בהצעת החוק הפרטית זה 9(ד). הרי אנחנו מדברים על יצור מאוד מאוד משונה של חברה. זה חברת יועצי מס מייצגים נקרא. זו חברה שאין לה הגבלה על ערבות חבריה, זו לא חברה רגילה, וכל חבריה ומנהליה הם יועצי מס מייצגים. זה לא - - -


היו"ר מיכאל איתן:

	כן, אבל אנחנו נמצאים במצב שאדם היה חבר בחברה ופסקה חברותו והוא לא יועץ מס, ואוטומטית הוא כבר לא חבר. אנחנו נגד זה שיעשקו אותו. את רוצה להטיל עליו עונש שהוא ילך לבית סוהר, שילך - - -

יעל ייטב:

	להפך, לא, אני חושבת שזו הטבה. נוגה, תקשיבי שנייה. אני חושבת שפה נותנים הטבה. הרי החברה הזאת, חברת יועצי מס מייצגים, היא חברה שאין לה כל הגבלה על ערבות חבריה, וכל חברי החברה ומנהליה הם יועצי מס מייצגים. בעצם ההכנסות, אני חושבת, גם מתחלקים רק חברים. אין אדם בעל מניות. לא יכול להיות מישהו אחר. אי אפשר להעביר את הזכות הזאת למישהו שהוא לא יועץ מס מייצג. 

עכשיו, אני חושבת שהסעיף הזה נועד בעצם לבוא ולהרחיב, מן כזה דבר. הוא אומר: חברת יועצי מס לא תשתף בהכנסותיה מי שאינו יועץ מס מייצג, זה משלים את זה. זה כמו שבחברה בעצם ההכנסות, הזכות לרווחים זה רק לבעלי המניות. הזכויות הרכושיות הן רק לבעלי מניות. ופה העמדה, הסעיף הזה בא ונותן איזה שהיא הרחבה - - 

משה בוטון:

	הוא מרחיב הלאה כאמור בתקנות.

יעל ייטב:

	כן. מסיבה סוציאלית כזאת. 

נוגה רובינשטיין:

	אבל בחברה צריכה להיות המחאת זכות לרווחים. מה לעשות. 

היו"ר מיכאל איתן:

	רגע, אני רוצה להבין אותך. 

יעל ייטב:

	אז פה את אומרת, את נותנת את זה לבן הזוג, לצאצאים או להורים.

היו"ר מיכאל איתן:

	גבירתי, אני רוצה להבין אותך. 

משה בוטון:

	זה לא ירושה.

יעל ייטב:

	כן. זה יצור מיוחד.

היו"ר מיכאל איתן:

	בסדר. תסבירי לי. אני חבר בחברת יועצי מס. ובא אלי בן אדם ואומר לי, תשמע, אני רוצה לקנות את חלקך. ואני אדם מתאים, אני כשיר להחליט. ואני מוכן לשלם לך מיליון שקל תמורת זה שאתה יוצא ואני נכנס. זה מותר לעשות?

יעל ייטב:

	כן. ודאי. 

היו"ר מיכאל איתן:

	אני יועץ מס.

משה בוטון:

	אני קונה את החלק שלך בחברה.

היו"ר מיכאל איתן:

	עכשיו, יש לי שאלה אלייך: אני בן אדם ששללו לי את הרשיון. אני לא יכול להמשיך בתפקידי יותר. אני מבקש למכור את החלק שלי. מותר לי?

קריאות:

	כן.

היו"ר מיכאל איתן:

	זאת אומרת  זה שלי.  עכשיו יש לי שאלה. עברו שלושה חודשים מהיום שלא יכולתי להיות יותר עד היום שמכרתי. הצטבר בחשבון של השותפים דיבידנד של עשרת אלפים שקל לכל אחד. מה עושים עם העשרת אלפים שקל שהצטברו אצלי. מחלקים את זה בין השותפים האחרים? לא נותנים לי את זה? מה עושים עם זה?


יעל ייטב:

	ההיגיון – זה שלו.
	
היו"ר מיכאל איתן:

	זה שלו.

יעל ייטב:

	אבל הסעיף הזה לא נועד לזה. לא נועד לזה. הסעיף הזה נועד למצב שנפטר. מישהו שנפטר. יועץ מס מייצג שנפטר. אני לא מדברת כרגע לא על שלילה ולא כלום. והזכות שלו יכולים להיות שני מצבים בקשר אליה. או שבאמת היורשים שלו מחליטים למכור את זה ליועץ מס מייצג אחר, או אם זה לא הועבר אז החברים האחרים רוכשים את זה. הזכות יש לה ערך. זה כמו מניה. זה מניה . יש לה ערך כלכלי, ואני לא חושבת שצריכים לשלול את זה מהיורשים, וחל על זה הדין הרגיל.

	רק פה באה איזו שהיא הקלה. 

סיגל אבירם:

	אף אחד שהוא לא יועץ מס לא יוכל לקבל כסף מהחברה הזאת משום שמלכתחילה אמרנו שמהחברה הזאת ומהכנסותיה יוכלו לקבל רק יועצי מס. אז מה שבעצם אומרים שבאים פה טיפה להרחיב. אם באמת קרה משהו למישהו, בשביל שאפשר יהיה לתת לו את הכסף, צריך רק לקבוע למי אפשר כן לתת את הכסף.

היו"ר מיכאל איתן:

	אבל עם כל הכבוד, זה ברור. זו נקודת המוצא. אבל יש לנו מצב שהבן אדם איננו, והוא ביקש להעביר את רכושו לאגודה לעידוד הילודה. והם יורשים של כל רכושו. מדוע שהיא לא תקבל את זה?

נוגה רובינשטיין:

	היא יכולה לקבל את הזכות - - 


היו"ר מיכאל איתן:

	היא לא יכולה כאן. 

נוגה רובינשטיין:

	היא לא תוכל לקבל הכנסות מהזכות. לעולם לא.

היו"ר מיכאל איתן:

	למה לא? לפני דקה אמרת שזה רכושו.

נוגה רובינשטיין

	משום שרק יועץ מס יכול לקבל את ....

היו"ר מיכאל איתן:

	רגע אחד, אם הוא היה חי הוא היה מקבל את זה? 

קריאה:

	כן.

היו"ר מיכאל איתן:

	אז למה עכשיו שהשותפים ירוויחו על חשבון זה שהוא מת?

יעל ייטב:

	לא, הם לא ירוויחו. מה שזה אומר - - 

היו"ר מיכאל איתן:

	בטח שהם ירוויחו. אם הוא לא יקבל את הרווח אז מי יקבל? יתרמו את זה למס? למי? 

יעל ייטב:

	אני אסביר את זה.

היו"ר מיכאל איתן:

	אל תסבירי לי שום דבר. אני מבקש שתיצמדו – זה דבר כל כך פשוט. צריכים להחליט. אבל העובדות הן פשוטות. אי אפשר להתווכח כאן על העובדות.

	יש מצב שאדם שותף בעסק. הבן אדם הזה נפטר. לעסק הזה יש רווחים, נניח לרגע אחד. אפשר לקבל את ההנחה שהעסק הזה זה מן שותפות שכל רווח שנצבר נובע רק מיגיע כפיהם של השותפים, ולכן מרגע שנפטר, או מרגע שאדם לא מתפקד אין רווחים ששייכים אליו אישית – ואז בסדר, הלך לכל השותפים, כי הרווח הנצבר נובע אך ורק משעות העבודה של האנשים. ולכן זה הגיוני שהרווח ילך רק לאלה. אפשר לקבוע את זה ולהגיד שזה המצב.

	אפשר להסתכל על זה גם אחרת. אפשר להגיד שיש עסקים שהם עסקים שהם מחזיקים גם, יש להם עסקים מפיקדונות, ריבית בבנק שנצברת, כתוצאה מזה שיש להם מוניטין הם עושים רווחים יותר גדולים, וחלק מהרווח צומח דווקא מהמוניטין. ואז אומרים: לא, יש חלוקת רווחים. שם מחשבים את הרווחים, מורידים את שעות העבודה ומחלקים את הרווחים בשיטה אחרת, ולאלה הוא זכאי. זה לא מיגיע כפיו. זה מרווחים. ואנחנו רוצים לשמור לו על זה. 

	ואז אנחנו אומרים: אם זה שלו, אז הוא גם יכול להעביר את זה למי שהוא רוצה אם הוא השאיר צוואה או לכל יורש חוקי אחר. אבל צריך להחליט קודם כל איך אנחנו מסתכלים על הפעילות הזאת. ואיפה אנחנו חותכים את הקו. ואחר כך נחליט מה קורה עם אדם ששללו ממנו את הרשיון והפסיק להיות.

נוגה רובינשטיין:

	אבל הסעיף הוא עוד יותר בעייתי במובן זה שהוא אומר: לא תשתתף בהכנסותיה. נניח אם יש מנהל לחברת יועצי המס שהוא לא יועץ מס או מזכירה. היא לא משתתפת בהכנסות. זה לא מדובר רק ברווחים. וחוץ מזה, מי אמר שאם יש מנהל לחברה של חמישים אנשים שהוא לא בהכרח יועץ מס מייצג הוא לא יכול להיות שותף?

היו"ר מיכאל איתן:

	לא לא, הוא לא יכול להיות.

נוגה רובינשטיין:

	אבל למה? מה ההיגיון?

היו"ר מיכאל איתן:

	יש הי ג י ו ן. י ש ה י ג י ו ן.  אני אגיד לך למה. 

נוגה רובינשיין:

	זה גם הכנסותיה. זה לא רק רווחיה.

היו"ר מיכאל איתן:

	לא על הכנסותיה. על רווחיה אני מדבר. יש היגיון. כי את אומרת: מאחר ויועץ מס זה מקצוע ייחודי, ואת דורשת אתיקה מקצועית וביקורת ומשמעת ואחריות אז את אומרת: אני הייתי רוצה רק שכל מי שעושה את זה יוכל לעסוק במקצוע ויוכל להיות בעל מוטיבציה לעשות רווחים. אבל כאשר את מכניסה אדם שאינו כפוף לאתיקה , והרצון שלו לעשות רווחים אינו מוגבל, אז זה כבר משנה. אז את אומרת: אני רוצה שיעסקו בזה רק האנשים האלה, ועכשיו בגלל שכל אלה יש להם את המצטבר, הם כולם בעלי רשיון, לא אכפת לי שהסך הכל יהיה אותו הדבר. אבל אם את מחברת לסך הכל גם אנשים שהם לא יועצי מס, אז כאילו את מייצרת משהו שהוא פחות מהסך הכל שאת מחברת. כמו עורכי דין. את לא רוצה שאדם שאינו מורשה לעסוק במקצוע בסוף ימצא את עצמו עוסק גם במקצוע.

נוגה רובינשטיין:

	אז קודם כל אנחנו מסכימים שזה רווחיה ולא הכנסותיה.

היו"ר מיכאל איתן:

	בטח מרווחיה.

נוגה רובינשטיין:

	אבל לא תשתף בהכנסותיה כתוב. 

היו"ר מיכאל איתן:

	זה צריך להיות ברווחיה.

נוגה רובינשטיין:

	.... אבל ההוצאות האלה נובעות מהכנסות, לא?

משה בוטון:

	לא, מה פתאום?

נוגה רובינשטיין:

	אז מאיפה ההוצאות נובעות? ההוצאות משולמות מההכנסות?

קריאה:

	אבל אסור לה להתנות - - -


היו"ר מיכאל איתן:

	אבל הכוונה היא שהיא לא תשתף ברווחיה ולא בהכנסותיה.

נוגה רובינשטיין:

	נכון. אבל זה לא מה שכתוב רק.

היו"ר מיכאל איתן:

	מה שאתם מתכוונים זה שהיא לא תשתף ברווחיה, לא בהכנסותיה. זה הכל. גם לא משתפים בהכנסות. הביטוי לשתף בהכנסות הוא משהו - - יש כאן רואה חשבון, זה המקצוע של רואה חשבון, מה אומר הרואה חשבון?

משה בוטון:

	הכנסה זה מה שאתה מקבל. זה לא בהכרח אתה מרוויח.

עופר מנירב:

	אני חושב שיש פה הרבה אבסורדים. אמרו פה, לדוגמה, ואם יש לחברה נכס? ואם יש לך כל מיני דברים אחרים?  אז אם רוצים כבר להגביל, אז להגביל רק בעיסוק פוזיטיבי בייעוץ המס ולא בשום דבר אחר, בהכנסות אחרות. 

היו"ר מיכאל איתן:

	אני אמרתי, אם יש הכנסה מריבית ומפיקדונות בבנק, נו אז מה?

עופר מנירב:

	חוץ מזה, אם רוצים לשלול משהו כזה צריך לקבוע שיש חובה של האחרים לרכוש את החלק שלו במחיר ריאלי.

היו"ר מיכאל איתן:

	זה לא. זה יטופל. אני רק חושב שצריך לקבוע פרק זמן. זאת אומרת, זה לא יכול להיות מצב שיימשך לעולם ועד. זו דעתי. אבל עוד לא הגענו עד לשם. נגיע קודם כל ונפתור את הבעיות כאן. איך אתם רוצים לראות את המבנה של אותה חברת יועצי מס. 

נוגה רובינשטיין:

	רווחיה – אלף

היו"ר מיכאל איתן:

	לא תשתף ברווחיה. 


יעל ייטב:

	שוב, אנחנו לא בפקודת מס הכנסה. רווחים אני לא יודעת. אם זה רווחי הון? אני לא יודעת מה. מכל הכנסה שיש לה?

היו"ר מיכאל איתן:

	אבל איך משתפים בהכנסות, תסבירי לי.

יעל ייטב:

	אני חושבת שוב, אני שוב אולי - - 

היו"ר מיכאל איתן:

	לא, קודם כל תסבירי לי היגיון. אני רוצה שתסבירי לי היגיון, עזבי את החוק שנייה. יש לי עסק שיש לו הכנסות והוצאות. איך אני יכול לשתף אנשים רק בהכנסות? מה פירוש הביטוי הזה?

יעל ייטב:

	אתה יכול ולהגיד שנגיד כל חבר יש לו אחוזים מסוימים. בסדר? עשרה אחוזים - - 

היו"ר מיכאל איתן:

	אחוזים במה?

יעל ייטב:

	בזכויות בחברה. מניות. במניות, למשל. עכשיו פה המניות מוגבלות. בעלי המניות יכולים להיות רק יועצי מס מייצגים. אתה בא פה ואומר: או.קיי, נגיד נפטר יועץ מס מייצג או שזכותו נרכשה. עדיין -- -

היו"ר מיכאל איתן:

	תסבירי לי קודם כל מה זה נקרא הביטוי, את כותבת: חברת יועצי מס מייצגים לא תשתף בהכנסותיה – 

יעל ייטב:

	או.קיי. לא תשתף בהכנסותיה - - 

היו"ר מיכאל איתן:

	מה זה אומר?

יעל ייטב:

	...תקבע  עשרה אחוזים מכל הכנסות הולכים לאלמנה. זה תשתף בהכנסותיה. למרות שאין לה שום מניות בחברה.

היו"ר מיכאל איתן:

	אבל את כותבת כאן: על אף האמור בתקנונה. הביטוי שאת אומרת "תשתף בהכנסותיה", זה לא הביטוי הכלכלי הרווח. כי לא לוקחים את סעיף ההכנסות בלי סעיף ההוצאות, ואומרים, עכשיו אתה תקבל עשרה אחוז מההכנסות. אפשר לעשות הסכמים כאלה. יש לפעמים. מהפדיון. אבל זה נדיר. לא זאת הכוונה. גם מה שאת אומרת, את האלמנה הזאת, את לא אומרת היא תקבל מהברוטו, מכל ההכנסות ברוטו. לזה את מתכוונת?

משה בוטון:

	לא מהמחזור.

היו"ר מיכאל איתן:

	מה את עושה לי? אני שואל.

יעל ייטב:

	מה שהם נותנים ביניהם. לא איכפת לי. אני לא נכנסת לזה. אני חושבת שהוויכוח הוא בגלל - - 

היו"ר מיכאל איתן:

	אבל מנסים רגע. אבל את כותבת חוק. את לא יכולה להגיד לי לא אכפת לי. את כותבת חוק. עכשיו בחוק זה יהיה כתוב.

קריאה:

	זה צריך להיות רווחיה. 

יעל ייטב:

	בסדר. שיהיה רווחיה.

היו"ר מיכאל איתן:

	את יכולה לכתוב בהכנסותיה, את יכולה לכתוב ברווחיה, את יכולה לכתוב בהכנסותיה או ברווחיה כפי שייקבע – תחליטי רק מה את רוצה, ותביני שיש משמעות. זה לא סתם הבדל לכתוב הכנסותיה, או שיהיה כתוב רווחיה. תהיה לזה משמעות בחיים. ואנחנו כותבים. אז תחליטי מה את רוצה. אל תשאירי את זה באוויר.

יעל ייטב:

	רק שיהיה צריך להגדיר את זה כי הכנסותיה - - 	

היו"ר מיכאל איתן:

	אז תגדירי. אני שואל אותך מה את רוצה. 


יעל ייטב:

	אני מתכוונת למה שאתם קוראים רווחים.

היו"ר מיכאל איתן:

	מה את קוראת לזה?

יעל ייטב:

	הכנסה. משום שאני מפנה לפקודת מס הכנסה דרך סעיף קטן ב' (1)(ב), ובמונח בפקודת מס הכנסה לגבי כל התוספת זה הכנסה. ואם אני מדברת על רווחים, זה רק רווחי הון. זה פשוט פער במינוחים.

היו"ר מיכאל איתן:

	אז תחליטי מה את רוצה.

יעל ייטב:

	אני חושבת שאנחנו חושבים על אותו הדבר. 

קריאה:

	תקראי לזה הכנסה חייבת.

יעל ייטב:

	אפשר לקרוא לזה הכנסה חייבת.

היו"ר מיכאל איתן:

	בבקשה, מה שאת רוצה. 

יעל ייטב:

	אפשר לקרוא לזה רווחים ולהגדיר למה הכוונה. זה לא משנה.

משה בוטון:

	כולם מדברים על רווח. 

יעל ייטב:

	אני הייתי מגדירה את זה כדי למנוע בעיות. אני חושבת שכולנו הבנו מה. נשב ונגדיר בדיוק מה זה רווח.


משה בוטון:

	עוד הערה אחת בקשה למה שהיא אמרה שזה כאילו דומה לקצבה. אני פשוט רוצה להפנות את תשומת לב הוועדה. יש בחוק הביטוח הלאומי סעיף שאומר שאם עובד נפטר, ישלם המעביד פיצויי פיטורין לא ליורשים שלו, אלא לבן זוגו או לילדו. מדוע? מפני ששם יש מגבלה. זאת אומרת, היורשים לא צריכים ליהנות מפיצויי  הפיטורין שלו. הוא פרנס אותם, הוא חי אתם, הוא היה אתם  אז רק המשפחה הגרעינית. ולא כותבים יורשים. באופן מפורש יש סעיף כזה בחוק הביטוח הלאומי. לכן היא אמרה קצבה. אני פשוט רציתי להפנות שזה סכום כסף נכבד... אמרתי שזה רק על פיצויים. אתם עוד פעם אומרים לי רק על פיצויים. כן, על פיצויים. רק על פיצויים נכון. גם אמרתי שזה רק על פיצויים. גמלה בכלל לא ניתנת להעברה.  טוב. זה הכל.

היו"ר מיכאל איתן:

	נכון. בסדר. השאלה, עוד פעם שאני חוזר, אם אני בוחן את מה שאתה אומר, אז אני שואל אם יש לזה הצדקה?

משה בוטון:

	הצדקה שם או פה?

היו"ר מיכאל איתן:

	פה. אני לא רואה בזה הצדקה. אני לא רואה הצדקה מדוע אדם לא יקבל ולא יוכל להעביר. למה האנשים האלה צריכים להרוויח על חשבונו את זה?

משה בוטון:

	מדובר על המשך ההשתתפות ברווחים. על זה מדובר. לא איזה סכום חד פעמי. מה מדובר פה? שעל אף תקנונה, רשאית היא לשתף בהכנסותיה, ברווחיה, את בן הזוג. לא את היורשים.

היו"ר מיכאל איתן:

	תשמעו, אני עשיתי אבחנה. אז אפשר במצב שנוצר לעשות שלושה דברים: או להגיד שקבוצות מסוימות שאנחנו נקבע יוכלו להמשיך הלאה להיות שותפים ברווחים לתקופה מסוימת. אפשר לקבוע שלא יהיו שותפים ברווחים בכלל. ואפשר לקבוע באמצע, שיהיו שותפים רק ברווחים שאינם באים כתוצאה מהעבודה שהאנשים השקיעו, אלא רק מרווחי הון של השותפות הזאת.

משה בוטון:

	אני מבין את הכוונה שלך.

היו"ר מיכאל איתן:

	כי רווח נוצר גם מעבודה ורווח נוצר מהון. ורווח שנוצר מעבודה אין סיבה לשתף את הבן אדם. ולעומת זאת, רווח שנוצר מהון אין סיבה לקחת ממנו.

יעל ייטב:

	אבל זה שני דברים נפרדים. 


היו"ר מיכאל איתן:

	אז זה מה שאני אומר: זה שני דברים נפרדים.

יעל ייטב:

	הסעיף הזה לא עוסק בזה בכלל. הזכות שלו בחברה, המניה שלו, יש לה שווי. השווי מגלם את כל הנכסים שיש בחברה ואת כל תזרים המזומנים העתידי. יש דרך להעריך את השווי של הזכות. הזכות שלו נמכרת. ואת הכסף שהתקבל בשם הזכות שלו, בין אם היא נמכרת לצד ג' ובין אם היא נמכרת לשאר החברים ....

היו"ר מיכאל איתן:

	גבירתי, למה את מסבכת אותי? נגיד שבתקופה הזאת החליטו בעלי המניות לתת לכל בעל מניה מאה אלף שקל. והוא מת. יקבל אותה היורש שלו או לא?

יעל ייטב:

כן. זה הולך לעיזבון שלו.	

היו"ר מיכאל איתן:

	הוא יקבל?

יעל ייטב:

	כן. זה הולך ליורשים. זה בכלל לא שייך.

היו"ר מיכאל איתן:

	אבל את כותבת כאן שלא תשותף ברווחיה.

משה בוטון:

	הכוונה היא - השוטפים.

היו"ר מיכאל איתן:

	את כותבת בחוק הפוך כרגע. את כותבת הפוך ואת אומרת לי כן. אז אני לא יכול להתקדם. אני לא יודע מה אתם רוצים ממני.

יעל ייטב:

	זה כמו דיבידנד. זה משהו אחר.

היו"ר מיכאל איתן:

	לפני שנייה הסברת לי שאת רוצה שאם חילקו לבעלי המניות רווחים, והבן אדם מת, אז כל אחד למי שהוא יצווה יוכל לקבל. אם את אומרת לי שזה מה שאת רוצה, אז נלך עם זה ונכתוב את זה. ואם את אומרת לי , לא, אני לא רוצה שיהיה שותף ברווחים, אלא אם אותו יורש הוא הורה, צאצא או משהו כזה. אז אני אשאל אותך למה זה כן וזה לא. תסבירי לי. אם לא מגיע, אז לא מגיע לאף אחד. אם מגיע, וזה חלק כמו שאת אמרת לרגע באופן טבעי ואחר כך חזרת בך, זה שלו, זה עזבונו, זה מגיע לו. 

נוגה רובינשטיין;

	... ולא נמכר, אז תהיה חלוקה ברווחים של החברה. נכון?

יעל ייטב:

	כן. 

היו"ר מיכאל איתן:

	ברור. אחרי שזה נמכר אי אפשר לשתף בן אדם ברווחים.

סיגל אבירם:

	אפשר אולי לאבחן את זה. אפשר אולי לקבל את הדרך שלך שאתה הצעת לאבחן את זה. זאת אומרת, לרשום שבעיקרון אין חלוקה מהרווחים מייעוץ המס, אבל מכיוון שזה מישהו שיורש, יש תקופה מסוימת שהוא יקבל את זה עד שהוא יסדיר את העניין, ומרווחים אחרים זכותו לקבל עד שתימכר הזכות. אפשר לרשום את זה עד שתימכר הזכות הזאת. 

היו"ר מיכאל איתן:

	אז נגיע לזה שנצטרך לקבוע זמן כמה זמן יכול להיות המצב הזה. זה לא יכול להימשך כל הדורות.

יעל ייטב:

	הסעיף הזה כן מתייחס למצב, תראו בהמשך, יועץ מס מייצג שהחברה רכשה את עסקו.

	זה לא כל כך ברור מהסעיף. אבל עקרונית הסעיף נועד למצב שכבר אין לו שום זכויות יותר שם. למשל, יועץ מס מייצג שהחברה רכשה את עסקו, או שהוא נפטר והחלק שלו כבר עבר. כבר אין לו שום זכויות. אין לו מניה יותר. מישהו רכש את זה, הוא קיבל את הרווח הון, שילמו לו וחילקו את זה ליורשים. למרות שאין לו יותר שום זכות, מה שאומר הסעיף הזה שהחברה רשאית, יש לה כל מיני הכנסות או רווחים איך שתקראו לזה, הכנסות שיש כבר למרות שנגמרה זכותו, עדיין אפשר לשתף את - - -

היו"ר מיכאל איתן:

	תסלחי לי, הם יכולים לשתף גם אותי. יכתבו לי צ'ק ואני אכתוב להם שקיבלתי תרומה ומתנה. למה אני צריך את זה בחוק בכלל. איזה שטויות אלה?

יעל ייטב:

	בסדר. אז אפשר להוריד את זה. 


היו"ר מיכאל איתן:

	מה זה, מי צריך את זה בחוק? ויש להם זכות לתרום אדם ולכל אחד, גם לחברה הזאת. מה אסור היה לשתף? הביטוי אסור לשתף ברווחיה זה אומר שאסור לה לכתוב מדי פעם צ'קים לכל מיני אנשים ולתת תרומות?

יעל ייטב:

	לא, היא גם רשאית לשלם משכורת.

היו"ר מיכאל איתן:

	זה ברור משכורת. אבל זה תרומה.

יעל ייטב:

	גם מותר לה. בוודאי.

היו"ר מיכאל איתן:

	אז היא יכולה לשלם לצאצאים, מתכנסים החבר'ה ואומרים תשמעו, נשארו אלמנה ויתומים שמצבם קשה, בואו כל אחד נוציא מטעם העסק שלנו מאה אלף דולר וניתן להם שיקנו בית. נותנים תרומה. מחליטים. למה אני צריך את זה בחוק? יכולים מחר להחליט לתת לטובת – טוב, אני לא אגיד.

היו"ר מיכאל איתן:

	סעיף 13(א) לעצור אחרי הרישא.

היו"ר מיכאל איתן:

	הבעיה שלנו לדעתי היא בתקופת ביניים. נוצר מצב שאנחנו מצד אחד לא רוצים שאנשים שהם לא יועצי מס יהיו שותפים בחברה כזאת, ונוצר מצב ביניים. או שאדם אושר ואין לו רשיון אז הוא בעצם כבר לא יכול לתפקד. יש לנו בעיה עד שנסדיר לו את עניין הרכוש, או שהוא מת והוא לא יכול לתפקד, קשה לו לתקשר, אז אנחנו רוצים בינתיים לסדר מה קורה עם הרכוש שלו. ואנחנו צריכים להגיד: זה סידורים זמניים עד לרגע שמעבירים את זה, ואז הכל נגמר. אין יותר זנבות. נגמר – נגמר. ועד שזה עובר, יש סידורי ביניים. 

	ואנחנו אומרים: בתקופת הביניים אפשר לעשות כך וכך, שאי אפשר לעשות את זה באופן רגיל. כי אז כאילו, בתקופת הביניים הזאת, יש שותפים ברווחים שהם לא יועצי מס. וצריכים להחליט מה רוצים מבחינת באיזה רווחים לשתף. אני יכול להבין שכלכלית יש שותפויות שאומרות אנחנו נשלם משכורות לשותפים, ואחר כך נעשה חלוקת רווחים ממה שיישאר. ויש שותפויות שאומרות: הכל נכנס, ואנחנו נחלק את הרווחים אחר כך יחד עם רווחי הון ורווחים מעבודה והכל ביחד, ונחלק בין השותפים.

	אז אם זה השותפות הראשונה שקבעה לעצמה כללים, שכל אחד מקבל את המשכורת ונשארים רק חלוקת רווחים של מה שנשאר אחר כך, אז אני חושב שזה טבעי שבחברה כזאת הרכוש המוקפא ימשיך לשאת גם את הרווחים המלאים.

	לעומת זאת, אם זו שותפות שקבעה שהם מכניסים את העבודה בתוכו, והוא כבר מת או שהוא כבר חסר רשיון והוא לא עובד, אז לא מגיע לו שהוא יהיה שותף ברווחים הכוללים. אבל אם אותה שותפות שהכניסה גם את העבודה וגם את הכל, אבל יש לה גם רווחים מריבית שהיא הפקידה, אז כן מגיע לו.

	זאת אומרת, את כל התסבוכת הזו, לתקופת הביניים שבה הוא לא שותף אבל הוא כן שותף כי רכושו שם, אתם צריכים לפתור. זה רחוק מאוד מכך שאני אוכל להתייחס לזה, כי אני לא יודע מה אתם רוצים בכל התחנות האלה.

 לה גם רווחים מריבית שהיא הפקידה, אז כן מגיע לו.

	זאת אומרת, את כל התסבוכת הזו, לתקופת הביניים שבה הוא לא שותף אבל הוא כן שותף כי רכושו שם, אתם צריכים לפתור. זה רחוק מאוד מכך שאני אוכל להתייחס לזה, כי אני לא יודע מה אתם רוצים בכל התחנות האלה.

משה בוטון:

	ברור. השאלה היא זו, תראה: יש ברישא.... 

היו"ר מיכאל איתן:

	תתקנו את זה, תשבו עם עצמכם, לא נעשה את זה עכשיו.

משה בוטון:

	לא אני אומר: הסיפא הזו למשל, שאבל מותר לתת לבן זוג, השאלה אם אנחנו באמת צריכים לכתוב את זה בחוק. אפשר להשמיט את כל הסיפא ואז פחות נסתבך.

היו"ר מיכאל איתן:

	אבל אז אני לא נותן פתרון לבעיה.

משה בוטון:

	אתה נותן לפי מה שהיא תקבע בתקנון שלה בעניינים האלה. לא להגיד על אף האמור בתקנון.

נוגה רובינשטיין:

	אז בשביל מה צריך את הסעיף בכלל?

היו"ר מיכאל איתן:

	חברת יועצי מס מייצגים – לא, אנחנו אומרים כאילו לא תשתף ברווחיה - - 

משה בוטון:

· - מי שאינו מייצג מס.

היו"ר מיכאל איתן:

את מי שאינו מייצג.

נוגה רובינשטיין:

	השותפים בחברה יהיו יועצי המס. זה מה שאתה רוצה להגיד.

היו"ר מיכאל איתן:

	כן. זה מה שאנחנו אומרים.

נוגה רובינשטיין:

	ואז אתה מדבר על הנושאים של להעביר - - -

היו"ר מיכאל איתן:

	לא, מה שאני אומר: הם יכולים לעשות מה שהם רוצים.

משה בוטון:

	הבעלים שלו – זה שלו. לא יהיה שיתוף ברווחים.

נוגה רובינשטיין:

	פשוט השותפים, בעלי המניות בחברה, יהיו רק יועצי מס מייצגים.

יעל ייטב:

	אנחנו מדברים על זה. זה סעיף אחר.

משה בוטון:

	טוב. נחשוב על זה.

היו"ר מיכאל איתן:

	השאלה מה קורה אם אחד מהם נפטר. מה עושים ברווחים?

נוגה רובינשטיין:

	תשלום לפי הצוואה או שקבעו משהו בתקנון. זהו.

היו"ר מיכאל איתן:

	לא, אבל אדם נפטר. אחד מהם נפטר. יש בחברה שלושה. ובינתיים המשפחה חיה מזה, ועוד לא מוכרים, לוקח שנה עד שהם מחפשים קליינט למצוא סידור. מה קורא בשנה הזאת. מותר להם לתת לאלמנה כסף או אסור?

נוגה רובינשטיין:

	מתוך הרווחים? אני לא חושבת שיש סתירה. 

סיגל אבירם:

	וחוק הירושה בין כה וכה לא גובר על זה? זאת אומרת הוא לא יקבע מלכתחילה שלמשל אם אדם בצוואה הוריש את הרכוש שלו, ובאמת מחלקים שם את הכסף הזה, אז לא יגידו לו אנחנו לא ניתן לך את הכסף כי קבענו בתקנון. חוק הירושה יגבר על זה ויגיד חייב הבן אדם לקבל את הכסף גם אם -  -

נוגה רובינשטיין:

	כן, אבל חוק הירושה למיטב ידיעתי בהיבטים האלה הוא דיספוזיטיבי. זאת אומרת, את יכולה - - 

היו"ר מיכאל איתן:

	לא, הם יבואו עם הסעיף הזה ויגידו: אנחנו נורא רוצים, אבל אסור לנו לשתף אותך ברווחים שלנו, לאלמנה. הם יגידו: אנחנו מתים לתת לך אבל החוק מונע מאתנו.

קריאה:

	האם הזכאות שלו בצוואה לא יותר גבוהה ממה שרשום בתקנון בחוק הזה.

נוגה רובינשטיין:

	לא. אני לא חושבת. לא. 

היו"ר מיכאל איתן:

	למה לך צוואה? בן אדם הושעה, בן אדם נשלל רשיונו. הוא חי. והוא אומר להם: תשמעו, זה לא פייר. עד שאני אמכור את המניה אתם בינתיים צוברים רווחי הון מהעסק, שתפו אותי ברווח.

נוגה רובישנטיין:

	שיסדירו את זה בהסכם השותפות שלהם.

היו"ר מיכאל איתן:

	אבל יהיה אסור להם לתת אם כתוב שלחברת יועצי מס לא תשתף ברווחיה.

נוגה רובינשטיין:

	אז אפשר למחוק את הסעיף הזה.

היו"ר מיכאל איתן:

	אז תעשו סדר. אני לא יודע. תמחקו, תעשו. 

משה בוטון:

	הבעיות ברורות. יבדקו את זה עם משרד המשפטים.

חיים כץ:

	הבעיות האלה צריכות להיות מוסדרות בין השותפים או בעלי המניות, שיתקינו לעצמם תקנון. מה שאנחנו צריכים לקבוע זה שפשוט שאף אחד שאינו יועץ מה לא רשאי להיות בעל מניות. זה מה שהייתי אומר. הוא צריך לפתור את הבעיות שלו במסגרת תקנון שהוכן מראש.

היו"ר מיכאל איתן:

	אדוני, אתה אומר שאנחנו עדיין נשארים בשאלה - - השאלה מה החוק מאפשר לתקנון לקבוע. האם החוק יכתוב שאסור לשתף ברווחים – התקנון לא יוכל לכתוב שאם אחד החברים נפטר משתפים את אלמנתו ברווחים בינתיים. 

	אדוני, אם כתוב בחוק שאסור לשתף ברווחים, התקנון לא יוכל לכתוב שאם אדם מת אנחנו משתפים את אלמנתו ברווחים.

חיים כץ:

	או.קיי. אז אנחנו נוריד את זה.

היו"ר מיכאל איתן:

	אז זה מה שאני מבקש. 

חיים כץ:

	אבל זה מגביל את חלוקת הרווחים.

היו"ר מיכאל איתן:

	בסדר. אבל מצד שני אנחנו גם לא רוצים להנציח מצב. אנחנו יוצאים מנקודת הנחה שאנחנו רוצים שכל השותפים יהיו גם אלה שמקבלים את הרווחים. אנחנו לא רוצים להנציח מצב - - 

חיים כץ:

	שיהיו כאלה שיהיו כאלה שימשיכו לקבל כסף - - 

היו"ר מיכאל איתן:

	לשנים ארוכות, נגיד. אני חושב. הם צריכים להחליט.

נוגה רובינשטיין:

	תראה, הסעיף לקוח מחוק רואי החשבון כמו שהוא מנוסח היום. אבל יכול להיות גם שמשנת 78' שהוא נחקק צריך לתקן, צריך לעשות חשיבה מחודשת בעניין הזה, כמו שהתברר לנו היום.

היו"ר מיכאל איתן:

	חבל שלא הייתי פה ב-78 אז היינו פה עכשיו חוסכים עבודה.


משה בוטון:

	זה מועתק מילה במילה משם?

נוגה רובינשטיין:

	כן. כן. מילה במילה.

משה בוטון:

	יש לנו פה רואה חשבון, שיגיד מה העמדה שלו.

עופר מנירב:

	אני קיבלתי רשיון בשנת 80'. 

היו"ר מיכאל איתן:

	אבל אולי כדאי שתיתן את הדעת, נעשה גם תיקון עקיף לרואה החשבון אם אתם רוצים. כי זה נראה לי קצת בעייתי. אני לא יודע מה קורה אצלכם בפרקטיקה.

עופר מנירב:

	בפרקטיקה אצלנו פשוט מוכרים את החלק ונגמר העניין.

נוגה רובינשטיין:

	לפני ה- - -

עופר מנירב:

	גם אחרי. לפרטי אין בעיה.

היו"ר מיכאל איתן:

	זאת אומרת, אתם כן משתפים ברווחים. אבל אם לוקח זמן?

עופר מנירב:

	יורשים, אנחנו משתפים ברווחים בלי בעיות בכלל. כל יורש. 

היו"ר מיכאל איתן:

	גם בצוואה.

עופר מנירב:

	אני לא זוכר את הדקויות. אני לא מוכן להתחייב.


נוגה רובינשטיין:

	למרות שכאן כתוב רק הורים, צאצאים או בן זוג.

עופר מנירב:

	לדעתי אין ספק שצריך כל יורש.

היו"ר מיכאל איתן:

	אז צריכים לתקן את החוק. שלא תהיו עוברי חוק. 

עופר מנירב:

	אני לא יודע אם אצלנו יש בעיה עם זה.

היו"ר מיכאל איתן:

	זה אותו. הם העתיקו מילה במילה.

עופר מנירב:

	אז צריך לתקן את זה. אז צריך לתקן. מסכים.

היו"ר מיכאל איתן:

	תבדוק אצלך בלשכה. שיישב צוות ויבדוק ונתקן את זה באותה מידה.

עופר מנירב:

	מסכים.

קריאה:

	ואם נשלל לו רשיון אז גם כן עושים חלוקה, לא אם הוא נפטר.

עופר מנירב:

	אם נשלל הרשיון - - -לא זוכר.

משה בוטון:

	הרי לא המציאו את זה.

היו"ר מיכאל איתן:

	תשמע, יש לכם בטח חבר'ה שהתמחו במיוחד בסעיף הזה ושמכירים אותו, ואני מאמין שהיו כבר משפטים גם על זה.


עופר מנירב:

	לא עד כמה שידוע לי.

היו"ר מיכאל איתן:

	זה הגיוני אבל שיהיה. לטעמי. אנשים נפטרו ואחר כך השותפים אומרים, יאללה אנחנו יכולים להרוויח פה. ואז האלמנה באה ואומרת, למה לא שיתפו אותי ברווחים, או היורש. אז אומרים, אתה לא כתוב כאן. מה פתאום שניתן לך.

עופר מנירב:

	אני אגיד משהו כזה: עד לפני שנתיים שחוקק אותו חוק מפורסם של הביטוח הלאומי אני לא הכרתי חברות של רואי חשבון. רואי חשבון לא עשו חברות. עד שחוקק חוק הביטוח הלאומי שביטל את התקרה, שאחר כך ביטלו אותו, אבל בבת אחת הוקמו פתאום חברות. לפני זה לא היו בכלל חברות.

משה בוטון:

	ולא חזרו לרגיל. נשארו חברות.

עופר מנירב:

	חלק חזרו. 


משה בוטון:

	משרד המשפטים יביא לנו הצעה. מה אני אסכם? אני רוצה לסכם את הדיון.

נוגה רובינשטיין: 

אני חושבת שצריך למחוק את הסעיף הזה. 

משה בוטון:

	אז תביאו לנו הצעה מוגדרת. תקיימו דיון במשרד ותביאו לנו. 

היו"ר מיכאל איתן:

	סעיף 14
	
"חבר בחברת יועצי מס מייצגים שהושעה או שרשיונו נשלל לצמיתות – 
(1) לא יפעיל כל זכות או סמכות שיש לו כחבר בחברה, כמנהל או כפקיד בחברה
בתקופת ההשעיה או לאחר שלילת רשיונו לצמיתות, והחברה לא תפעל על פי הוראה
מטעמו.

(2) לא יהיה זכאי לקבל בתקופת ההשעיה או שלילת הרשיון כל תשלום מהחברה
למעט תשלומים בעד שירות שניתן לפני כן, ולא יהיה זכאי לקבל כל חלק מרווחי
	החברה שהרוויחה במשך אותה תקופה. והחברה לא תשלם לו, או לאחר על פי 
	הוראותיו, או בשל זכויות החברות שלו, דבר שאינו זכאי לקבל לפי פסקה זו"

היו"ר מיכאל איתן:

	אני לא מסכים לזה. זה לא נראה הגיוני. דיברנו על זה. מה זאת אומרת כל תשלום הוא לא רשאי לקבל? למה? 

סיגל אבירם:

	אני רוצה להסביר משהו. לטעמי הסעיף הזה נועד - - -

היו"ר מיכאל איתן:

	אפילו בתקופת ההשעיה לא?

סיגל אבירם:

	אלף, לא להפלות בין יועץ מס שהוא חבר בחברה לבין יועץ מס שהוא לא חבר בחברה. ניקח רגע דוגמה. יועץ מס שהוא לא חבר בחברה, שהוא עושה פעולה שגוררת אחריה שלילת הרשיון אנחנו היינו מצפים שאדם כזה לא יעסוק במקצוע.

היו"ר מיכאל איתן:

	על זה אין ויכוח. 

סיגל אבירם:

	רגע רגע, שאדם כזה לא יעסוק במקצוע.


היו"ר מיכאל איתן:

	אין ויכוח על זה.



סיגל אבירם:

 אז פה במכסה של חברה, שהלא אין אדם אחד ש -- -

היו"ר מיכאל איתן:

	אין ויכוח שהוא לא עוסק. לא על זה מדובר.

סיגל אבירם:

	אלא?


היו"ר מיכאל איתן:

	אין ויכוח על 14(1). מדובר כרגע על תשלום שהוא זכאי לקבל. רק על זה. בן אדם חבר בחברת יועצי מס. אני חוזר על הדוגמה שנתתי קודם. יש להם מניות. יש להם חשבונות בניירות ערך. וניירות ערך הניבו. מתכנסים בעלי המניות ואומרים, בואו נמכור. ונחלק רווחים לבעלי המניות. הוא מושעה. הם מחלקים בינתיים את הרווח. אסור לו לקבל ממה שהרוויחו המניות שהם החזיקו?

סיגל אבירם:

	אדוני, לגבי בעלי המניות אין בעיה. אבל אני אומר לך מה הבעיה. 

היו"ר מיכאל איתן:

	אבל הנוסח הזה הוא לא טוב.

סיגל אבירם:

	אבל אני אומר לך מה הבעיה. אותו אדם שנשלל רשיונו להבדיל מיחיד, הוא לא נותן את השירות. הוא עדיין ממשיך לעבוד. 

היו"ר מיכאל איתן:

	עוד הפעם את חוזרת? אבל אני מדבר אתך כעת. הוא בחוץ לארץ. הוא איננו. אני לא מתנגד. אסור לו להיות, אסור לו לתת הוראות, אסור לפעול על פי הוראותיו, הכל מאה אחוז. אני שואל מדוע שהוא לא יקבל מחברת יועצי המס הזאת, אני יודע מה, יש לה מאה אלף דולר וקיבלה עכשיו את הריבית על המאה אלף דולר האלה. למה שלא יקבל את חלקו?

סיגל אבירם:

	זה מותר.

היו"ר מיכאל איתן:

	אבל זה אסור. לפי החוק.

סיגל אבירם:

	צריך לתקן את זה. 

משה גפני:	

	אני מסכים אתך שזה לא הגיוני, אבל כתוב פה שני קטנים. אחד שזה במשך אותה תקופה כמובן, ובסוף, דבר שאינו זכאי לקבל על פי פסקה זו. 

היו"ר מיכאל איתן:

	הוא לא זכאי לקבל כלום. 


משה גפני:

	זה לא בא להוציא את מה שאתה אמרת? אני לא יודע, הניסוח המשפטי.

היו"ר מיכאל איתן:

	אני לא יודע. אולי. תקרא את זה עוד הפעם. נכון. כתוב כך: "לא יהיה זכאי לקבל בתקופת ההשעיה או שלילת הרשיון כל תשלום מהחברה, למעט תשלומים בעד שירות שניתן לפני כן".

משה גפני:

	זה לא טוב.

היו"ר מיכאל איתן:

	זאת אומרת, הוא לא יקבל שום תשלום. רק מה שהוא נתן איזה שירות קודם. 

סיגל אבירם:

	אפשר להוסיף למעט תשלומים ורווחים מהון.

יעל ייטב:

	כן, למעט רווחים שמקורם בריבית על פיקדונות.

היו"ר מיכאל איתן:

	כאן, ה"שאינו זכאי" זה ההיפוך. זה כאן הוא אומר: הוא לא זכאי לקבל והחברה אסור לה לתת לו לפי פיסקה זו. זה מה שהוא אומר. הסיפא שקראת הוא לא מגביל אלא הוא בא לבוא ולומר: לא רק שאסור לו לקבל, להם אסור גם לתת לו כל דבר שאסור על פי הפסקה הזאת. ומה אסור על פי פסקה זאת? כל תשלום. 

סיגל אבירם:

	אסור יהיה לו לקבל רק דבר אחד, הכנסות שנובעות משירותים של ייעוץ מס.

משה בוטון:

	בתקופה שהוא מושעה. בסדר. 

נוגה רובינשטיין:

	היועץ מס נותן שירות כולל. על הייצוג מס, בעצם תצטרכי לבודד את ההכנסות על הייעוץ מס בפני רשויות המס. את יכולה לבודד את זה?

עופר מנירב:

	חברה כזאת עושים גם הנהלת חשבונות? הנהלת חשבונות מותר לו להמשיך לעשות?


קריאה:

	מותר לו לעשות נכון.

עופר מנירב:

	מותר לו להמשיך בהנהלת חשבונות, הכל בסדר - - 
	
היו"ר מיכאל איתן:

	לא, אסור לו. 

נוגה רובינשטיין:

	למה?

עופר מנירב:

	אסור לו לייצג. מותר לו הנהלת חשבונות.

היו"ר מיכאל איתן:

	אני לא בטוח.

עופר מנירב:

	למה לא?

נוגה רובינשטיין:

ההיבט הבעייתי זו החברה. מכיוון שיש לו עוד עיסוקים אחרים בחברה, זו חברה שמאגדת
יועצי מס מייצגים, וזה ייעוץ מס שהוא לא ייצוג, וזה הנהלת חשבונות, אז בעצם - - 

היו"ר מיכאל איתן:

	לא, לא, אני לא מסכים למה שאתם אומרים. אני לא מסכים עם העניין הזה שמותר לו להיות מנהל חשבונות. אני לא מסכים. יש כאן בעיה. תראו. אתם בונים כאן חברה שיש לה אופי מאוד מאוד מיוחד. זאת חברה שבעצם צריכה לשקף את היחיד. והחברה הזאת עיקר עיסוקה זה ייצוג בענייני מס.  

זה לא חברת יועצי מס מייצגים. אנחנו בונים פה חברת יועצי מס מייצגים. אני רוצה להכניס אתכם ללב העניין. תעזבו שנייה את הפרטים האלה. השאלה היא מה זה אופי החברה הזאת. עכשיו: מאחר ואתה רוצה להפוך את החברה הזאת לחברה שחלים עליה כללי אתיקה: משמעת, שיש לה דימוי ציבורי של משהו שהוא נוגע גם לחוק וצדק, וכל מיני דברים כאלה. אז אתה בא ואתה אומר: רגע, אחד, אני רוצה שבכלל יועצי מס יהיו באופן אישי. שזה מקצוע שקשור לבן אדם, ולא פתאום שיתחיל להיות גוף. אבל אתם רוצים להיות גוף? הגוף הזה זה גוף עם תכונות מאוד ייחודיות. ולכן, אם אותו יועץ מס כבר הפך לאדם שאינו מורשה לעסוק, אז אני לא רוצה שבחברה שעוסקת בעיקרה בייצוגי מס הוא יישב שם בהנהלה, ויקרא לעצמו מנהל חשבונות.

	למשל, אני אתן לכם דוגמה. עורך דין אסור לו לפתוח עוד עסק. למה? אומרים: עורך דין הוא עורך דין. הוא לא יכול במשרד עורך הדין שלו לפתוח קיוסק, וגם לא משרד להנהלת חשבונות. למה? כי אומרים: אנחנו רוצים לייחד את העניין הזה, לשמור על המסגרת, ושלא יהיו ניגודי אינטרסים.

	כאן אם אתה אומר: אדם שהושעה, כיועץ מס מייצג, ואסור לו לעסוק יותר במקצוע, אני אשאיר אותו מנהל בחברת יועצי מס מייצגים. ואני אגיד: ישאלו אותו מה אתה עושה? הוא יגיד, אני מנהל חשבונות, או אני נותן הוראות ליועצי המס שעובדים שם מה לעשות. זה לא הגיוני.

משה גפני:

	אדוני היושב ראש, אני רוצה לשאול אותך שאלה. אנחנו מדברים על ראובן, שהושעה מתפקידו כיועץ מס. 

	יותר קל להגיד יועץ מס. בגלל שאני מנסה לקצר זמן כל הזמן לא הולך לי בכלל. אותו יועץ מס היה רישום שגוי. וזה אחת הסיבות שעכשיו שוללים ממנו את הרשיון. אבל הוא גם מנהל חשבונות למשל, או כל דבר אחר. הוא לא עשה שום עבירה פלילית, ולא עבר על שום דבר. הוא קיבל אישור על סמך רישום שגוי. ולכן שללו את זה. אבל הוא שם נמצא בתור מנהל חשבונות. למה לשלול את זה ממנו? עכשיו הוא לא יכול להיות מנהל בחברה הזאת מכיוון שהוא לא יועץ מס. רשיונו נשלל. אבל למה הוא לא יכול להיות מנהל חשבונות?

היו"ר מיכאל איתן:

	לא, הוא לא יכול להיות שותף.

משה גפני:

	שותף הוא לא כי רשיונו נשלל. 

משה בוטון:

	כתוב פה פקיד בחברה. הוא יכול להיות פקיד, למשל.

משה גפני:

	אז מיקי צודק אם כך. אם הוא לא יועץ מס הוא לא יכול להיות בעלים.  אבל הוא יכול לעבוד בחברה בתור פקיד.

היו"ר מיכאל איתן:

	כתוב פה לא יהיה. 

משה בוטון:

	נכון, זה מה שאני אומר. הוא לא יהיה פקיד אפילו.לא יפעיל כל זכות או סמכות שיש לו כחבר בחברה, כמנהל או כפקיד בחברה. 

עופר מנירב:

	למה כפקיד הוא לא יכול להיות?


היו"ר מיכאל איתן:

	זה כתבתם. 

עופר מנירב:

	אז אני מבקש למחוק. 

נוגה רובינשטיין:

	אפשר להגיד עוד משהו? מה שקורה, בניגוד להגדרה של עורכי דין, משרד עורכי דין בדרך כלל מה שהוא עושה זה ייצוג משפטי. אתה לוקח יועצי מס מייצגים, ואנחנו, שוב, אנחנו לא מגדירים את המקצוע אלא את העיסוק בתוך המקצוע, אז באופן טבעי מה שיועצי המס המייצגים זה לתת ייעוץ מס שהוא לא ייצוג, וגם לא הנהלת חשבונות. ולכן, כל המבנה של החברה של יועצי מס מייצגים הוא בעייתי במובן הזה, כי זה לא תהיה חברה שתעסוק רק בייעוץ מס שמייצגים בו. ולכן גם החלת כל ההוראות על החברה שבעצם תעשה גם דברים אחרים.

משה בוטון:

	על מה את מדברת?

היו"ר מיכאל איתן:

	מה אתם רוצים בכלל? יש לי רעיון, מה אתם רוצים את החברה הזאת, תמחקו אותה. שיעשו מה שהם רוצים. פתאום אני שואל את עצמי. מה זה מעניין אותנו כל החברה הזאת?  תקימו חברה, אל תקימו חברה – תעשו מה שאתם רוצים. תמחקו אותה מהסעיפים האלה, אני לא רוצה את זה בכלל. מה אנחנו צריכים את זה בכלל? שיעשו חברה. מה מעניין אותי. 

נוגה רובינשטיין:

	את מבינה שיש כאן כשל לוגי?  השאלה איך פותרים את זה. 

היו"ר מיכאל איתן:

	רבותיי, הפתרון הגיע. לא צריך את כל הדברים האלה. הם רוצים – שיקימו חברה. הם לא רוצים – שלא יקימו חברה. זה לא ענייני. גמרנו. יש מייצגי מס. מס הכנסה יקבל רק את מי שיש לו את האישור, ביטוח לאומי יקבל רק את מי שיש את האישור. הם רוצים להקים חברה – שיקימו חברה. הם ימכרו שם הנהלת חשבונות וופלים וקומיקס ומה שהם רוצים. יישבו שם עבריינים לשעבר. למה אני צריך את כל הבלגן הזה?

נוגה רובינשטיין:

	הנקודה שמדברים על הדין המשמעתי. זה מה שמטריד אותנו.

היו"ר מיכאל איתן:

	דין משמעתי לא החברה. לא מעניין אותי החברה. גמרנו את כל העניין. 


קריאה:

	מה שזה אומר, שאני יכול לפתוח חברה של יועצי מס, ואני אף פעם לא יוכלו להאשים אותי בשום דבר שהיועץ - - - 

היו"ר מיכאל איתן:

	נכון. נכון. נכון. כל יועץ. מה אתה? אתה אל קפונה. ופתחת חברה של יועצי מס. קוראים לה חברת אל קפונה בע"מ ייעוץ מס. מאה אחוז. מה אכפת לי? שלא יבואו אליך. שכן יבואו אליך. יש לך נימוק משכנע,  זה שם טוב. הבן אדם לא יוכל לעבוד במקצוע יותר. זה הכל.

 שלא יבואו אליך. שכן יבואו אליך. יש לך נימוק משכנע, זה שם טוב. הבן אדם לא יוכל לעבוד במקצוע יותר. זה הכל.

קריאה:

	ואם הוא עשה את זה?

היו"ר מיכאל איתן:

	מה הוא עשה? הבן אדם. אצל חברת אל קפונה עובד מיכאל איתן. הוא בא למס הכנסה ואמר: חברה, אם אתם לא מורידים מהנישומים שלי את המס אל קפונה יטפל בכם. מרשיעים אותו על סחיטה באיומים. ואז אומרים: אתה לא יכול להיות יותר יועץ מס. מיכאל איתן לא עובד שם יותר. אל קפונה לוקח מישהו אחר במקומו. מה אכפת לי? מה זה ענייני בכלל?

משה בוטון:

	אגב אמצעי המשמעת זה רק לגבי יחידים. לא לגבי החברה.

היו"ר מיכאל איתן:

	שיהיה חברה, שלא יהיה חברה. מה זה מעניין אותי. מה אני צריך להיכנס לזה בכלל? מה זה מעניין אותנו? מה אכפת לנו? זה לטובתם. הם רוצים להתארגן – הם מתארגנים ללא בעיה. הם לא רוצים להתארגן  - הם יעבדו לבד אחד אחד. הם יתארגנו – הם יוכלו לעשות מה בראש שלהם. הנהלת חשבונות, וייעוץ מס, ולהפעיל חברות להשכרת רכב – הכל. מה הם צריכים את זה?

נוגה רובינשטיין:

	הנקודה לדעתי היחידה שאנחנו צריכים להבטיח שהמבנה התאגידי לא יכול להוות כסות או הגנה בפני יועץ מס מייצג בפני נישום. אם נישום רוצה לתבוע יועץ מס - - -

היו"ר מיכאל איתן:

	אז מה הבעיה?

נוגה רובינשטיין:

	שנייה יועץ מס מייצג אם הוא פועל במסגרת תאגידית הוא יוכל להתכסות אולי ולהגיד, זה לא פעולה שלי זה פעולה של החברה.


משה בוטון:

	אלף זה פעולה שלו. ב – יש אחריות שילוחית לחברה לגבי המעשים שלו. זה כמו רופא בבית חולים. 

משה גפני:

	למה אתם הצעתם את הפרק הזה?

נוגה רובינשטיין:

	... אני באתי בשלב האחרון.

היו"ר מיכאל איתן:

	זה סיבה טובה. אתה יודע, היא לא היתה. זה הסיבה שהכניסו את זה. העתיקו פשוט...  זה לרעתם.

משה בוטון:

	סיגל, אתם רוצים את זה או לא?

סיגל אבירם:

	רק רגע, אני אסביר.

היו"ר מיכאל איתן:

	אתם לא רוצים את זה. תאמיני לי. 

סיגל אבירם:

	אני רוצה לחשוב. 

היו"ר מיכאל איתן:

	אתם לא רוצים את זה. זה לא הגיוני שאתם תרצו דבר כזה. 
איך זה יכול להיות? יש להם יועצי מס. זה המקצוע. מה אכפת להם שאנשי המקצוע שלהם יכולים להתאגד והם לא מוגבלים בכל מיני שטויות שכותבים להם כאן. אז מקימים התאגדות של יועצי מס. עכשיו אומרים, לא. חברת יועצי מס מותר לו להיות פקיד בחברה גם כשלוקחים לו את הרשיון. הוא יוכל להיות פקיד, הוא יוכל להיות מנהל, והוא יוכל להיות הכל שמה. למה אני צריך את ההגבלות האלה?

משה גפני:

	אדוני היושב ראש, אפשר לעבור לפרק הבא, ואם תימצא .... 

סיגל אבירם:

	נחשוב על זה.

היו"ר מיכאל איתן:

	בסדר.  כתוב כאן: חברת יועצי מס מייצגים תהיה אחראית בנזיקין לכל מעשה....   הוא כמו כל אדם אחר בחברה.

נוגה רובינשטיין:

	כן, אבל יש חובות מיוחדות.

היו"ר מיכאל איתן:

	ישללו לו את הרשיון בוועדת האתיקה. זה הסנקציה נגדו. הפקיד אחראי בנזיקין – גם הוא אחראי בנזיקין. הוא עובד של החברה. הוא, הפקיד לא אחראי להתאגדות  - גם הוא לא אחראי. האחריות שלו תהיה שישללו לו את הרשיון אם הוא לא  - - 

	אני לא צריך את סעיף 15. זה קיים ממילא. ואם אין 15 אז החברה לא אחראית ל - - 

נוגה רובינשטיין:

	... כאילו היתה יועץ מס מייצג. זאת אומרת, אתה מטיל כאן אחריות על החברה.

היו"ר מיכאל איתן:

	איפה הסיפא? אני לא רואה שום סיפא.

נוגה רובינשטיין:

	.... זאת אומרת, שאם יש אחריות מיוחדת על החברים בחברה, זה יוחל על החברה, כאילו שהחברה עצמה - - -

היו"ר מיכאל איתן:

	אבל למה אני צריך את זה? למה למען השם אני צריך את זה? בשביל מה? לסבך את החיים?

יעל ייטב:

	הבעיה היא הפוכה.

היו"ר מיכאל איתן:

	מה הבעיה?

יעל ייטב:

	... ככלל בעלי מקצוע חופשי רוצים שתהיה עליהם אחריות. ואז בעצם אומרים ככה: אם הם מתאגדים בחברה, הערבות מוגבלת. בסדר? נגיד, הם גרמו נזק נוראי ללקוח. והלקוח רוצה לתבוע -- -


היו"ר מיכאל איתן:

	גברת, גברת, גברת. הבן אדם שנתן שירות אישי בתוך חברה וגרם נזק גדול האחריות שלו היא אחריות ישירה גם כן. כלפי האדם שלו נתן את השירות. הוא לא יכול לבוא ולהגיד, אני לא אחראי.

יעל ייטב:

	יש פה הרמת מסך. זה בדיוק הבעיה.

היו"ר מיכאל איתן:

	אין כאן שום בעיה. אין בעיה. אני לא רואה שום בעיה. ואם יש בעיה – אז יש בעיה גם לפקיד שעובד בחברה. נכון?

יעל ייטב:

	לא, יש בעיה ללקוח.

היו"ר מיכאל איתן:

	רגע אחד, יש לי שאלה אלייך: החברה של יועצי המס הזאת, עומד שם אדם שאומרים הוא הפקיד, וכתוב לו "יועץ מס". מישהו בא לפקיד, והפקיד אמר לו: עכשיו אתה צריך ללכת לכאן, שהוא יביא לנו אישור. והוא גרם נזק שלא יתואר. אפשר לתבוע את הפקיד?

יעל ייטב:

	לא. תובעים את החברה.

היו"ר מיכאל איתן:

	יפה. עכשיו, אמרנו את זה: את אומרת שאי אפשר לתבוע את הפקיד. אני אומר שאפשר. אם הוא עשה רשלנות. אבל נניח לשיטתך שאי אפשר,  למה את רוצה שיתבעו? עכשיו, מה שאפשר יהיה לעשות ליועץ המס, שאי אפשר לתבוע את הפקיד, הולכים לוועדת האתיקה של יועצי המס, ושוללים לו את הרשיון. זה הדבר היחידי שאת רוצה. את לא רוצה להחיל דינים אחרים מבחינת הרמת המסך. הרמת המסך נשארת אותו הדבר. הסנקציות באות בגלל הייחוד של המקצוע, והייחוד של המקצוע יטופל, אם האדם הזה היה לא בסדר, בלי קשר לעובדת היותו בחברה, כן או לא, דרך ועדת האתיקה והמשמעת.

יעל ייטב:

	אני חושבת שזו בדיוק הכוונה של החוק.

היו"ר מיכאל איתן:

	גברת, אין לי כוח. נגמר לי העניין הזה. אני לא מוצא שום סיבה בעולם שהדבר הזה יקרה שום מסיבה אחת: שמישהו העתיק כמו תוכי מלשכת רואי החשבון, וכולכם עכשיו מאוהבים בעניין הזה ואתם לא משתחררים מזה. וזה מזיק ליועצי המס, זה מזיק למדינה, זה מסרבל, זה מזיק לי שאני צריך עכשיו להתחיל לנסח כל מיני דברים שאני לא יודע מה יוצא מהם. מה אני צריך את כל זה? 
הסבר אחד אני לא שומע. אחד. אתם מחפשים דברים הכי מאולצים שקיימים לעומת פשטות. היגיון פשוט. היועץ מס ייתן דין מול ועדת האתיקה בנושא המשמעתי. הוא רוצה להתאגד – שיתאגד. הוא רוצה ללכת לים – שילך לים, הוא רוצה לנסוע באווירון – שייסע באווירון. מה אתם רוצים ממני? מה אכפת לכם? 

נוגה רובינשטיין:

	יש סיטואציה אחת של הפרת חובה חקוקה. זאת אומרת, שעל יועץ מס מוטלת חובה מכוח החוק הזה. ואם הוא מפר את החובה החקוקה מישהו אחר יכול לתבוע אותו. והוא יגיד, תשמעו, אני פועל במסגרת החברה. החברה נתנה לי. לא אני. אז זה מקרה שבו התאגיד המשפטי  - - -

היו"ר מיכאל איתן:

	מהי החובה החקוקה? החברה לא יכולה לתת. מה החובה החקוקה	של אותו יועץ מס.

משה בוטון:

	בנאמנות - - -

היו"ר מיכאל איתן:

	מזה הוא ישתחרר מהחברה? בחיים לא. תגידי לי.

נוגה רובינשטיין:

	אני לא יודעת. אני צריכה לבדוק .

היו"ר מיכאל איתן:

	אני לא יודעת זה תשובה טובה. נגד זה אני לא יכול להתמודד.

נוגה רובינשטיין:

	זה תשובה כנה.

היו"ר מיכאל איתן:

	אז תשבו וניפגש בישיבה הבאה. בסדר? אם יהיו דברים, לא נעשה את זה בשליפה.  

משה גפני:

	אם אין צורך בזה אז זה יורד. 


היו"ר מיכאל איתן:

	אני מוכן את סעיף 17 להשאיר.

קריאה:

	אבל אם אין בחוק חברה, אז למה?

היו"ר מיכאל איתן:

	אם יהיה. 

משה בוטון:

	אם במקרה הקימו חברה  והתאגדו זה לא פוטר. בסדר. לשקול להשאיר רק את 17. 

משה גפני:

	לא לשקול להשאיר. 

משה בוטון:

	אני רושם לי. כל הקונצפט. אם יחול הכל, אולי יגיעו למסקנה לבטל את זה גם. לא יודע.


היו"ר מיכאל איתן:

	סעיף 18.  ותבדקו את זה עכשיו אם צריך את מה שכתוב כאן. 

	"העובר על הוראה מהוראות סעיפים 9 ו-14 דינו – מאסר שנה או קנס כאמור בסעיף 61(א)(2) לחוק העונשין, התשל”ז – 1977 (להלן: חוק העונשין) או שני העונשים גם יחד.

דגנית בר קציר:

	השאלה לאיזה סעיף מקבילים את זה בחוק העונשין. אצלנו בהצעה  זה 61(א)(2) ואצלם יש שם (4)

נוגה רובינשטיין:

	גובה הקנס הוא שונה,  יותר גבוה.

דגנית בר קציר:

	את לוקחת שני עונשים שונים עם קנס ומאסר של שלוש שנים... לדעתי יש שם טעות. 

נוגה רובינשטיין:

	.... כל מיני קנסות בחוק העונשין לא מעודכנים בעצם למה שצריך. גם אם שם כתוב שלוש שנים וזה מותאם כאן לשנה, זה מכיוון שאנחנו יודעים שגובה הקנס בעצם כבר לא רלבנטי לסנקציה המוסדרת, לנורמה... אם אתם חושבים שזה גובה הקנס שמתאים בדיוק – 

דגנית בר קציר:

	את לוקחת מצב שבמקום עשרים אלף מאתיים אלף? 

משה בוטון:

	עשרים ושישה אלף זה מאה דהיום. 

נוגה רובינשטיין:

	אבל זה מישהו שממשיך לעסוק במקצוע. זה מה שנקרא הפרה משתלמת.

היו"ר מיכאל איתן:

	אבל זה לא מקצוע של מיליונרים. באמת. 

נוגה רובינשטיין:

	בדיני חוזים יש מה שנקרא הפרה משתלמת. זאת אומרת, אם מישהו מרוויח מזה שלושים אלף לחודש, יהיה שווה לו.

היו"ר מיכאל איתן:

	אז יש הפרה מתמשכת. 

נוגה רובינשטיין:

 	נכון. אז כל חודש הוא ישלם את העשרים אלף שקל. הפרה מתמשכת זה תנאי יותר נמוך. כל חודש יהיה לו שווה לשלם את העשרים אלף.... 

דגנית בר קציר:

	אם הבן אדם יבחר עונש במקום קנס מה תעשי?

נוגה רובינשטיין:

	שיבחר את העונש. 

קריאה: 

	אצלכם כתוב או זה או זה. 

נוגה רובינשטיין;

	את צריכה לקבל החלטה עקרונית. או שאת הולכת לסעיף 61 ובאמת... או קנס כזה או לא פחות, או שאת משאירה את זה פתוח ואת אומרת ילכו לבית משפט הכל..... או שבית המשפט יחליט מה הקנס המכסימלי ומה העונש. 

דגנית בר קציר:

	הלכתם פה על קנס מאוד גבוה. 

נוגה רובינשטיין:

	אז יכול להיות שצריך למצוא איפה שהוא בין העשרים למאתיים. יכול להיות. אנחנו נבדוק את זה אצלנו במחלקה הפלילית.

משה בוטון:

	הצעתם 61(א)(2) זה עשרים ושישה אלף. עכשיו אתם קופצים.... 

נוגה רובינשטיין:

	המדינה הציעה מאתיים.

משה בוטון:

	הם העתיקו את זה מהתזכיר כשהיה עשרים ושישה מאה. הם את החוק שלהם העתיקו מהתזכיר הממשלתי. ועכשיו, כשזה עבר עוד פעם, הגדילו את זה.... 

נוגה רובינשטיין:

	טוב. אנחנו נבדוק את זה.

משה רובינשטיין:

	בדרך כלל המחלקה הפלילית קובעת אם זה שנה מאסר ואם זה קנס. אז לבדוק את העונשים. בסדר. 

נוגה רובינשטיין:

	הסיפא של ההצעה הפרטית אומרת בסעיף 18 או שני העונשים גם יחד. 

משה בוטון:

	מיותר. זה ממילא מקובל שאם יש או קנס או מאסר ממילא אפשר את שני העונשים גם יחד. את יודעת את זה.  תדעי לך, שבחוק העונשין כתוב אם נקבע מאסר או קנס אז אפשר את שני העונשים יחד. אז מחקנו את זה?  אין או קנס או מאסר. השופט יכול גם מאסר וגם קנס. בית המשפט, כשכתוב...

קריאה:

	זה לשיקול דעתו.

משה בוטון:

בטח. זה ידוע. ששופטים נותנים גם מאסר וגם קנס. הם לא מוגבלים או למאסר או לקנס. היא אומרת שלא ושהיא תבדוק ומתברר שכן. 

היו"ר מיכאל איתן:

	צריכים לחזור לארגן את זה באיזו שהיא צורה. לתת לזה קצת זמן. אני אחשוב אולי. לדבר עם ארגונים נוספים. 

	סעיף 19.  אתיקה מקצועית, ועדת משמעת ואמצעי משמעת - -

	
יעל ייטב:

	סליחה, יש אצלנו בממשלתי עוד נקודות שבהן חל סעיף העונשין. למשל, כאשר אדם שרישומו בפנקס הותלה או בוטל עסק בייצוג נישומים.

היו"ר מיכאל איתן:

	בבקשה. תוסיפו. 

יעל ייטב:

	ב-23 (4) ו-(5) להצעת החוק הממשלתית. 

היו"ר מיכאל איתן:

(א)  במילוי תפקידו יפעל יועץ המס המייצג במהימנות, בנאמנות, בזהירות וביושר כלפי לקוחותיו, כלפי רשויות המס וכלפי רשויות אחרות המסתמכות על שירותיו וינקוט 
בכל האמצעים הסבירים כדי להבטיח התנהגותם המהימנה, הנאמנה הזהירה והישרה 
של הנתונים לפיקוחו, לרבות עובדיו המועסקים על ידו.

משה בוטון:

	והצעה הממשלתית מילה במילה. השאלה אם יש לך הערה.

היו"ר מיכאל איתן:

	הלאה. אין לי הערה.

(2) יועץ מס מייצג לא יעסוק בעיסוק אחר בנסיבות שבהן יש ניגוד עניינים בין אותו
 עיסוק ובין תפקידו כיועץ מס מייצג.

(3) יועץ מס מייצג לא ישדל כל אדם בעצמו או על ידי אחר, למסור לידיו עבודה מקצועית.

משה בוטון:

	זהה.

היו"ר מיכאל איתן:

	יועץ מס מייצג לא יעסיק במשרדו, אדם שרשיונו הותלה, בתקופת ההתליה או
אדם שרשיונו בוטל או רואה חשבון שרשיונו הותלה או בוטל לפי חוק רואי החשבון.

	למה מקודם השתמשתם בביטוי "השעיה" ועכשיו "הותלה"? זה נכון שמקודם נתקלנו בביטוי "השעיה"?

קריאה:

	יש הבדל?

נוגה רובינשטיין:

	לדעתי זה אותו הדבר. 

היו"ר מיכאל איתן:

	אז צריכים להשתמש באותו ביטוי.  אני לא יודע. מה שתחליטו. אבל שיהיה אותו ביטוי.

משה בוטון:

	הותלה זה יותר יפה.

היו"ר מיכאל איתן:

(4) השר רשאי לקבוע, בהתייעצות עם המועצה, כללי אתיקה מקצועית שחייבים
לפעול על פיהם יועצי מס מייצגים, מתמחים בייעוץ מס, שותפות יועצי מס מייצגים
וחברת יועצי מס מייצגים. 

אם תהיה. אם לא נמחוק אותו.

משה בוטון:

	אפשר להשאיר חברת יועצי מס. אם יקימו יקימו, ואם לא יקימו לא יקימו. 

היו"ר מיכאל איתן:

	בסדר. בסדר. שותפות יועצי מס מייצגים נתקלנו בזה קודם?

משה בוטון:

	יש שותפות שאסור להיות שותפים מישהו שלא יועץ מס.

היו"ר מיכאל איתן:

	20        (א)  יועץ מס מייצג ישמור בסוד, לא יגלה ולא יעביר לאחר ידיעה או מסמך שהובאו
	 	לידיעתו על ידי לקוח או מטעמו תוך כדי מילוי תפקידו, אלא אם כן התקיים אחד
		מאלה:

(1) הורשה לכך מאת בית המשפט;
(2) נדרש מכוח חובה שבדין לענות על שאלות שהציג לו מי שהוסמך לערוך חקירה על ביצוע עבירות;
(3) קיימת חובה רו רשות על פי חוק לגלות את המידע, לרבות לפי דרישה של רשות מס;
 
                             (ב)   יועץ מס מייצג חייב לנקוט אמצעים סבירים כדי להבטיח שהעובדים בשירותו
		   ישמרו על סודיות הידיעות או המסמכים המגיעים לידעתם כאמור בסעיף זה.

סיגל אבירם:

	זה נראה לי נורא רחב. מה זה קיימת חובה או רשות?

היו"ר מיכאל איתן:

	יש מצב שחוק קובע חובה לתת מידע ויש מצב שחוק נותן - - -

סיגל אבירם:

	החובה לתת מידע מופיעה כבר בסעיף (2) אז למה עוד פעם?

היו"ר מיכאל איתן:

	לא, כי יכול להיות מצב שיש חוק מאפשר, נותן רשות, רשאי למסור.

נוגה רובינשטיין:

	אבל הוא עדיין לא יכול להפיץ את זה ולהעביר את זה.

היו"ר מיכאל איתן:

	אז אם הוא משתמש בשיקול דעתו למסור, אפשר יהיה לראות בזה . 

משה בוטון:

	זאת אומרת, זה לא יהיה עבירה אם הוא... חובה למסור אז הוא חייב למסור. זהו.

היו"ר מיכאל איתן:

	זה ברור. זה גם לא תהיה עבירה מבחינתו גם אם הוא מסר במצבים שהחוק מאפשר לו שיקול דעת. גם אז יהיה מותר לו להעביר את זה.

משה בוטון:

	נכון. והוא לא עובר עבירה.  אם מותר לו, אם בחוק כתוב שמותר לו למסור והוא מוסר, אז הוא לא עובר עבירה. זה מה שכתוב פה.

סיגל אבירם:

	זה הגיוני. כי אם בעצם הוא משתתף בדיון אצלו זה בסדר.

היו"ר מיכאל איתן:

	עבירת משמעת.

21. יועץ מס מייצג שעשה את אחד מאלה, עבר עבירת משמעת:

(1) התנהג בדרך שאינה הולמת את המקצוע;
(2) עבר על הוראות סעיפים 13,14,16
(3) עבר על הוראה מהוראות סעיף 19 או על כלל מהכללים שקבע השר לפי הסעיף
האמור;
(4) השיג את רישומו בפנקס במצג שווא;

משה בוטון:

	זה אצלכם ב-21 בממשלה.  פה זה 21 ושם זה 27. 


היו"ר מיכאל איתן:

	למה סעיף 20 לא קיים כאן? למה רק עבר על הוראה מהוראות סעיף 19? ואם הוא עבר על הוראה על הוראות מסעיף 20? למה אז הוא לא? מה רע לכם עם סעיף 20?

(5) גילה חוסר אחריות או רשלנות חמורה במילוי תפקידו כיועץ מס מייצג;
(6) הורשע בפסק דין סופי בעבירה שמפאת חומרתה או נסיבותיה אין הוא ראוי
 לעסוק כיועץ מס מייצג.

ועדת משמעת

22. (א)  השר, על פי המלצת המועצה, ימנה ועדת משמעת בת שלושה חברים (בחוק זה – 
ועדת משמעת) וממלא מקומם שתפקידה לדון ולהחליט בעבירות משמעת של יועצי מס מייצגים.

(ב)  חברי ועדת המשמעת יהיו - 

(1) מי שכשיר להתמנות לשופט בית משפט שלום. והוא יהיה יושב ראש
 הועדה;
(2) מפקח באגף מס הכנסה כאמור בסעיף 11(א)(2)

נוגה רובינשטיין:

	אצלנו זה אחרת. זה נציג רשות המס שעניינו נדון בפני ועדת המשמעת, שהוא עורך דין, רואה חשבון, או אדם הכשיר להירשם בפנקס לפי הוראות חוק זה.

היו"ר מיכאל איתן:

	טוב. ניקח את הגרסה הממשלתית.

משה בוטון:

	רגע, לאיזה סעיף?

נוגה רובינשטיין:

	28(ב)(2).

היו"ר מיכאל איתן:
	
(3) יועץ מס מייצג בעל ותק של חמש שנים לפחות שהוא אינו עובד מדינה

נוגה רובינשטיין:

	 אנחנו בדרך כלל לא לוקחים מי שכשיר להיות שופט בבית משפט שלום. כי מי שכשיר להיות שופט בבית משפט שלום זה עורך דין של חמש שנים. אבל לעומת זה, מישהו שהיה שופט של בית משפט שלום זה מישהו עם קצת יותר בדרך כלל ניסיון ... אם את לוקחת שופט בדימוס של בית משפט שלום אז את נותנת איזה שהוא משקל משמעותי יותר.

יעל ייטב:

	מקובל.

משה בוטון:

	אז לא שופט או שופט בדימוס. רק שופט בדימוס. מפני שבהצעה הממשלתית יש שופט.

נוגה רובינשטיין:

	רק שופט בדימוס.

היו"ר מיכאל איתן:

	אני לא מסכים לשופט בדימוס בהכרח. כי כל אחד כעת ממנה שופטים בדימוס. אחר כך לך תחפש מי מהם שופט בדימוס?

נוגה רובינשטיין:

	בית משפט שלום.

היו"ר מיכאל איתן:

	שלום. בית משפט שלום. אדם, שופט בדימוס, לא יודע. אי אפשר להגביל את זה. זה יכול להיות שופט בדימוס, רצוי שיקחו אבל אם הם לא מוצאים. ויש להם מועמד אחר?

נוגה רובינשיין:

	העניין הוא שאם זה רק מוסיף לתנאי הכשירות אז מישהו שהוא עורך דין של חמש שנים...

היו"ר מיכאל איתן:

	אז אני מסכים שתעלי את תנאי הכשירות. אפשר לכתוב שופט בדימוס - - 

נוגה רובינשטיין:

	או מי שכשיר להיות שופט בבית משפט מחוזי.

היו"ר מיכאל איתן:

	אבל כל שופט בבית משפט שלום בדימוס רשאי להיות שופט בבית משפט מחוזי. לא? 


נוגה רובינשטיין:

	חל תנאי כשירות עשר שנים. אם הוא לא היה שופט חמש שנים שופט שלום,....

היו"ר מיכאל איתן:

	אבל בתור שופט בדימוס הוא יוכל.

נוגה רובינשטיין:

	נכון. או זה או זה. 

היו"ר מיכאל איתן:

	בסדר.

משה בוטון

	רגע, מה ההצעה? 

יעל ייטב:

	שופט בדימוס או מישהו שכשיר להיות שופט של בית משפט מחוזי.

נוגה רובינשטיין:

	שופט בבית משפט שלום בדימוס.

משה בוטון:

	נוגה, למה לא שופט בדימוס? למה בית משפט שלום? אולי צריך לסדר ג'וב למישהו במחוזי שיצא? למה שופט בית משפט שלום? שופט בדימוס.

נוגה רובינשטיין:

	ברור ששופט מחוזי כבר היה כשיר להיות בית משפט ....

היו"ר מיכאל איתן:

	לא, אבל מה אכפת לך. שופט בדימוס. צודק.

נוגה רובינשטיין:

	אין בעיה. 

היו"ר מיכאל איתן:

	למה לך להפלות את שמגר לרעה?


משה בוטון:

	שופט בדימוס. נוגה, את יודעת, צריך להתייעץ עם ברק למנות שופט בדימוס לתפקידים כאלה. התייעצות עם נשיא בית המשפט העליון. אבל אל תכתבי את זה. 

היו"ר מיכאל איתן:

	לא. מה פתאום. 

משה בוטון:

	הרי הוא הוציא הנחיות. טוב. לא משנה. אל תוסיפי את זה.

היו"ר מיכאל איתן:

	למה?

משה בוטון:

	בחוקים אחרים כתוב.

היו"ר מיכאל איתן:

	הוא כבר בדימוס. אם הוא היה שופט בפועל, צריך להתייעץ עם ראש המערכת. אבל הוא שולט בהם גם אחרי המוות המקצועי שלהם?

נוגה רובינשטיין|:

	לא, יש בזה משהו מבחינת זילות המקצוע. אני לא יודעת.

היו"ר מיכאל איתן:

	אין בזה שום דבר. אדם היה שופט, למה הוא צריך ללכת לנשיא בית המשפט העליון לשאול אותו, צריכים להתייעץ אתו אם כן או לא? מה, זה סידור עבודה? נשמע לא טוב.

משה בוטון:

	חברי ועדת המשמעת, שר המשפטים ממנה אותם, נכון?

נוגה רובינשטיין:

	אם לא שר האוצר.

משה בוטון:

	כן. עוד לא החלטנו. 


נוגה רובינשטיין:

	רגע, זה אם זה שופט בדימוס אז לפי ההצעה הממשלתית למרות שזה אוצר ושר המשפטים ממנה אותו.

משה בוטון:

	בודאי. נו? שופט בדימוס שימונה על ידי שר המשפטים.

נוגה רובינשטיין:

	כן.

היו"ר מיכאל איתן:

	דרך אגב, מי הוציא הנחיה כזאת שצריך התייעצות?

נוגה רובינשטיין:

	זה משהו שמאז ומתמיד כל החקיקה.... מתייעצת עם בית המשפט העליון. אין חקיקה שלא מתייעצת -  -

משה בוטון:

	כן, אבל גם עושים את זה בלי שכתוב. נוגה. תמיד עושים את זה. אבל לא תמיד חייבים לכתוב את זה בחוק. 

היו"ר מיכאל איתן:

	אנחנו בסעיף האחרון. 

נוגה רובינשטיין:

	שזה לא יהיה על פי המלצת המועצה. בסעיף 28 שלנו. בסעיף 22(א)

משה בוטון:

	רגע, אנחנו חוזרים אחורה עכשיו?  זה 22(א). 

היו"ר מיכאל איתן:

	למה רע לכם "על פי המלצת המועצה"?

נוגה רובינשטיין:

	לא רוצים שבעצם המועצה היא זאת שמחליטה. זאת אומרת, המועצה ממליצה ולפי זה הוא ממנה. ... שיהיה שיקול דעת חופשי לגמרי. 


היו"ר מיכאל איתן:

	למה, מה רע במועצה, אני לא הבנתי.

קריאה:

	יושב ראש רשות המסים יושב במועצה.

נוגה רובינשטיין:

	אז מה אם יושב ראש רשות המס. מדובר פה באיזה שהוא מינוי פסאודו משפטי מכיוון שאתם לוקחים מישהו עם כשירות לשיפוט או שופט בדימוס, שענייני ועדת המשמעת זה עניינים של ... משפטיים - - -

קריאה:

	יהיו גם דברים מקצועיים.

משה בוטון:

	נוגה, תקשיבי רגע. אני מציע במקום שיהיה כתוב "השר על פי המלצת המועצה", זאת אומרת, שהוא לא יכול למנות מישהו שלא על פי המלצת המועצה   - השר בהתייעצות עם המועצה ימנה. זאת אומרת, הוא חייב לקבל או לא. זה פותר את הבעיה.


	במקום "השר על פי המלצת המועצה", זאת אומרת, שאם הוא לא יכול למנות מישהו ... לכתוב: "השר, לאחר התייעצות עם המועצה, ימנה." הוא לא חייב. הוא יתייעץ אתם.

היו"ר מיכאל איתן:

	בסדר.

משה בוטון:

	"השר בהתייעצות עם המועצה".

היו"ר מיכאל איתן:

	בסדר.

יעל ייטב:

	עוד הבדל. הגרסה שלנו כמובן זה ששר האוצר מופקד על החוק אבל לעניין זה כתבנו שר המשפטים.

משה בוטון:

	ודאי. כן. 


משה גפני:

	אני מבקש לא להוסיף כאן את שר המשפטים. להשאיר את השר.

משה בוטון:

	בסדר.

	מה ב-(2) – מפקח באגף מס הכנסה?

היו"ר מיכאל איתן:

(3) לא המליצה המועצה כאמור בסעיף קטן (א) בתוך ארבעים וחמישה ימים מיום
דרישת השר"

אפשר למחוק את זה. זה כעת לא רלבנטי. 

(4) חבר המועצה לא ימונה לחבר ועדת המשמעת.

להשאיר.

(ה)  הוראות סעיף זה שענינן חברי ועדת המשמעת יחולו גם על ממלאי מקומם.

	להשאיר. יש לכם להוסיף עוד משהו מהממשלתית בעניין הזה? לא. אז גמרנו את 22.
תודה רבה. 

הישיבה ננעלה בשעה 12:40






	
 

